AutoMoto – 26/08/1959: Το παλιό ημερολόγιο ενός Σμυρνιού…\n26/08/1959: Το παλιό ημερολόγιο ενός Σμυρνιού…\nΑυγ 26, 2020Αντώνης ΚόλλιαςMANUSCRIPTS, Old School, THEMES, Αντώνης ΚόλλιαςLike\nΤετάρτη, δείχνει σήμερα το ημερολόγιο, 26 Αυγούστου 2020. Τετάρτη ήταν και η 26η Αυγούστου του 1959. Τότε, δεν υπήρχε κρίση, δεν υπήρχε ΕΕ ούτε κορωναϊός. Προέκυψε, όμως, μια αλλιώτικη… πανδημία που κρατάει μέχρι σήμερα κι ας βγήκε το 2000 δυνατό «εμβόλιο»!\nΉταν, λοιπόν, εκείνο το… περίεργο καλοκαίρι του 1959, πρωί Τετάρτης 26 Αυγούστου, που στο Λονδίνο έκανε κουφόβραση όταν οι Λονδρέζοι, βγαίνοντας στους δρόμους τα ‘χασαν!\nTις 4-5 τελευταίες ημέρες, πολλές διαφημίσεις στο ραδιόφωνο και στις εφημερίδες προέτρεπαν τους όλους τους Εγγλέζους να πάνε στα καταστήματα της Austin και της Morris για να δουν ζωντανό «Το νέο μικρό θαύμα της Αγγλίας»: Το Austin Seven και το Morris Mini Minor!\nΦίλοι αναγνώστες, το ένα από τα τρία πιο σημαντικά αυτοκίνητα του 20ού αιώνα, μαζί με το Ford Τ και το Citroen DS, μόλις είχε βγει στον κόσμο! Και «πατέρας» του ήταν ένας… Σμυρνιός με καταγωγή από την… Πάρο: ήταν ο Αλέκος Ισηγόνης, που ήδη έχει φτιάξει μερικά σημαντικά αυτοκίνητα κι ανάμεσά τους το επιτυχημένο Morris Minor…\nΈνα αυτοκίνητο που το γέννησε η ανάγκη οικονομίας καυσίμων και αντιμετώπισης των μικροσκοπικών γερμανικών, τύπου Heinkel, BMW-Isetta, Messerschmidt κλπ., αλλά πολύ-πολύ γρήγορα έγινε το απόλυτο όπλο στους αγώνες, έγινε μόδα, έγινε κοινωνικό σύμβολο, έγινε τρόπος ζωής κι έδειξε τον τρόπο με τον οποίο κατασκευάζονται σήμερα ΟΛΑ (σχεδόν) τα αυτοκίνητα! Έγινε ο θρύλος της αυτοκίνησης!\nΤο θρυλικό Mini του Αλέκου Ισηγόνη, μετά από 41 χρόνια ζωής το 2000, το «ΣΚΟΤΩΣΑΝ» οι Γερμανοί της… BMW στην οποία είχαν περάσει όλες(*) οι εγγλέζικες μάρκες, παίρνοντας έτσι ένα είδος… εκδίκησης (είμαστε λίγα χρόνια μετά τον Β’ Πόλεμο) για το ότι στη μάχη των πωλήσεων, τότε, το Mini είχε κερδίσει πάλι τον «πόλεμο» απέναντι στο Isetta – ΒMW και στα άλλα παρόμοια αυτοκίνητα της εποχής!\nΤο αυτοκίνητο-μινιατούρα για τα δεδομένα της εποχής, αυτό που χάραξε καινούργιο δρόμο στην αυτοκίνηση, δρόμο που ακολουθείται μέχρι σήμερα από όλους τους κατασκευαστές, όχι μόνο σε μικρά αλλά και σε πολύ μεγαλύτερα αυτοκίνητα, ξεκινούσε την καριέρα του!\nΟ κόσμος το γνώρισε μέσα από έναν (κοίτα σύμπτωση) διαφορετικό… συνωστισμό, στις εκθέσεις της Austinκαι της Morris. Κι ο Σμυρνιός δημιουργός του, ο οποίος από ένα καπρίτσιο του παππού του είχε γλυτώσει την σφαγή από τον… συνωστισμό της Σμύρνης, έβλεπε την καριέρα του να απογειώνεται και να αποκτά παγκόσμια αίγλη!\nΗ συνταγή του Μίνι ήταν πολύ απλή αλλά και ανατρεπτική για τα τότε τεχνολογικά δεδομένα:\n– Κινητήρας εγκάρσια τοποθετημένος εμπρός, κίνηση στους εμπρός τροχούς και μικροί τροχοί μόλις 10 ιντσών, τραβηγμένοι στις τέσσερις γωνίες του αμαξώματος για όσο το δυνατόν περισσότερο χώρο!\nΞημέρωσε, λοιπόν, η 26η Αυγούστου του 1959 και στις εκθέσεις της Austin και της Morris συνωστισμός (sic) από τους περίεργους! Το ίδιο και στις… λέσχες των αριστοκρατών! Θέμα συζήτησης ήταν το πώς μπορούσε σ’ ένα… κουτί τριών μέτρων να χωρέσουν τέσσερις Άγγλοι (για τις άλλες εθνικότητες δεν μας νοιάζει), μία 4κύλινδρη μηχανή 850 κ.εκ. και… αποσκευές! Κι όμως, ήταν δυνατόν…\nTo Mini δημιουργήθηκε από την πετρελαϊκή κρίση μετά την εθνικοποίηση του Σουέζ (1956) από τον Αιγύπτιο πρόεδρο Νασέρ, κρίση που έφερε στην Αγγλία (και αλλού) δελτίο στα καύσιμα κι από τον υπερόπτη πρόεδρο της BMC (British Motors Corporation) Λέοναρντ Λόρντ! Ο οποίος αηδίαζε όπως παντού διαλαλούσε (detested) με τα μικρά γερμανικά… «αυτοκίνητα-τσιχλόφουσκες» όπως τα ‘λεγαν στην Αγγλία (τύπου Isetta, Messerschmitt, Heinkel κλπ.), που είχαν αρχίσει να γεμίζουν τους εγγλέζικους δρόμους, λόγω της χαμηλής τους κατανάλωσης.\nΤhe fucking bubble cars!\nΟ Λόρντ δίνει την εντολή για ένα μικρό αυτοκίνητο 3μ.x1,20μ.x1,20μ. με 1,80μ ωφέλιμο μήκος για τους επιβάτες και με κινητήρα έναν από τους ήδη υπάρχοντες στην εταιρία για οικονομία και γρήγορη προετοιμασία. Επικεφαλής της ομάδας μηχανικών ο Αλέκος Ισηγόνης, απόφοιτος εγγλέζικου πολυτεχνείου.\nΟ αστικός μύθος λέει πως ο Λόρντ τους είχε πει επί λέξει: «Κάντε ό,τι θέλετε αρκεί να εξαφανιστούν από τους δρόμους αυτά τα γαμημένα αυτοκίνητα – τσιχλόφουσκες» (those fucking bubble-cars)!\nTότε, ήταν Μάρτιος 1957. Τον Σεπτέμβριο, ο Σμυρνιός και οι τέσσερις συνεργάτες του φώναξαν τον Λόρντ και τον αντιπρόεδρο κι ο Ίσηγόνης, τους έδειξε ένα πρωτότυπο. Πάλι ο αστικός μύθος λέει πως τους έβαλε μέσα για μία βόλτα στις κεντρικές εγκαταστάσεις της BMC, στο Λόνγκμπριτζ. Στον πρώτο κιόλας κύκλο ο Λόρντ τους σταματάει και λέει κοφτά του Ισηγόνη: «Ξεκίνα την παραγωγή αμέσως»! Από εκεί και πέρα όλα τα άλλα είναι (γνωστή) ιστορία.\nΤο όνομα του αυτοκινητου ήταν Seven (ή και Se7en) ως Austin και Mini Minor ως Morris. Το 1962 το Se7en έγινε Austin Mini και από το 1969 όλα πιά λέγονταν Mini.\nΤο αυτοκίνητο του Ισηγόνη έγινε αμέσως! Νέοι, νοικοκυρές, ηθοποιοί, μανεκέν, διανοούμενοι, μόδιστροι, διασημότητες, χορευτές, τρελάρες και ένα σωρό άλλοι… ιδιόρρυθμοι σε όλο τον ΚΟΣΜΟ έπρεπε να έχουν Mini! Μέχρι κι ο… Έντσο Φερράρι!\nΣτην Ελλάδα πολλοί διάσημοι είχαν Mini με πρώτη και καλύτερη την Αλίκη Βουγιουκλάκη και το πράσινο Κούπερ S 1,3 από την εποχή ακόμη των 6ψήφιων πινακίδων!\nΠολύ νωρίς ξεκίνησε η συνεργασία με τον διάσημο κατασκευαστή αγωνιστικών αυτοκινήτων John Cooper και παρουσιάστηκαν οι πιο σπορ εκδόσεις. Είχαν κινητήρες 1.0, 1.1 και 1.3 λίτρων δίνοντας ζωή στα θρυλικά Cooper και Cooper S που έγιναν το σύμβολο του λαϊκού σπορ αυτοκινήτου της εποχής! Και όχι μόνο αυτό.\nΓια μία 15ετία και πλέον κυριαρχούσαν στους διεθνείς και εθνικούς αγώνες όλου, σχεδόν, του κόσμου!\nΣτο δικό μας εθνικό αγώνα, στο Ράλλυ Ακρόπολις έχει γράψει ιστορία! Το ίδιο και στο Μόντε Κάρλο με τον περίφημο αποκλεισμό τους ενώ είχαν… κερδίσει! Για πολλούς νέους ήταν το προσιτό μέσον για να ξεκινήσουν μία αγωνιστική καριέρα.\nΣτην Ελλάδα αμέτρητοι είναι αυτοί που έτρεξαν με Mini. Ανάμεσά τους οι Χόγκαν, Γιώρ. Μεϊμαρίδης, Μ. και Γ. Μοσχούς, Αναλυτής, Καλύμνιος, Λεβής, Περατινός, Βαλεντής. Και βέβαια, πάνω απ’ όλους, ο αλησμόνητος πρωταθλητής Σταύρος Ζαλμάς που έκανε το όνομά του συνώνυμο με του Mini!\nΒαλκανικά ράλλυ, ελληνικά ράλλυ, ταχύτητες και αναβάσεις!\nΝα σημειωθεί ότι ο Ισηγόνης, αν και πιο νέος έτρεχε, δεν πίστευε στις αγωνιστικές δυνατότητες του παιδιού του, οι δε πρώτες επαφές των υφισταμένων του με τον John Cooper είχαν γίνει χωρίς να το ξέρει. Βλέπετε, ο Ισηγόνης μπορεί να ήταν ιδιοφυής αλλά ήταν και ιδιότροπος κι αν μάθαινε ότι έκαναν τέτοιο πράγμα χωρίς να το ξέρει μπορεί να άρχιζε να… τσιρίζει και να τον άκουγαν σ’ όλο το εργοστάσιο!\nΗ χαρτοπετσέτα κι ο μυστήριος Πολωνός!\nΣύμφωνα με την ιστορία, αυτός ο δύσκολος Άλεκ Ισηγόνης, σκιτσάρισε το Mini σε μια… χαρτοπετσέτα, στο κυλικείο του εργοστασίου και το έδωσε στο δεξί του χέρι, στον Jack Daniel’s, να το υλοποιήσει. Ο Σμυρνιός, για να εξοικονομήσει χώρο, τοποθέτησε τον κινητήρα εγκάρσια και όχι κατά μήκος όπως ήταν ο κανόνας τότε κι έβαλε το κιβώτιο «μέσα» στο κάρτερ. Επίσης, είχε ζητήσει από την Dunlop τροχούς διαμέτρου 8 ιντσών τελικά, όμως, επελέγησαν 10ρηδες.\nΑν ο Ισηγόνης περνούσε τον ελεύθερο χρόνο του… φυσιολογικά δεν θα υπήρχε το Μίνι! Ο Αλέκος, λοιπόν, ως γνήσιος μηχανολόγος που ήταν, τριγυρνούσε συχνά στα εργοστάσια των προμηθευτών του, συζήταγε για το τι καινούργιο ετοιμάζουν και άλλα παρόμοια. Σε μια τέτοια τσάρκα, λοιπόν, στην γνωστή εταιρία GKN- Hardy Spacer που κατασκευάζει σταυρούς, συνδέσμους, άξονες κλπ., του δείχνουν έναν… μίνι σταυρό για μπροστινό άξονα που και έστριβε αλλά και μετέδιδε κίνηση, σχεδιασμένον από έναν Πολωνό. Αυτό, βέβαια, δεν ήταν καινούργιο διότι π.χ. τα Land Rover είχαν τέτοιο εξάρτημα. Ήταν, όμως, μεγάλοι σαν… διαμέρισμα και με μικρή ακτίνα στροφής, ενώ του Πολωνού ήταν το ¼ σε μέγεθος και με μεγάλη ακτίνα! Αυτό ήταν το εξάρτημα–κλειδί στην δημιουργία του Μίνι. Με σταυρούς τύπου Land Rover, σήμερα Mini δεν θα υπήρχε!\nKάτι επίσης πρωτοποριακό (αν και το είχε κάνει και η Citroen το 1955) ήταν η υδροελαστική ανάρτηση με τις τέσσερις σφαίρες και το ελαιώδες υγρό, που λειτουργούσαν ως συγκοινωνούντα δοχεία! Στην πορεία, καταργήθηκαν, μετά επαναφέρθηκαν και άντε να βρεις άκρη με τους Εγγλέζους!\nΟ Αλέκος Ισηγόνης ποτέ δεν ένοιωσε Έλληνας, αλλά ούτε η επίσημη Ελλάδα τον πλησίασε ποτέ! Κανείς από τους καθηγηταράδες του Πολυτεχνείου μας φιλοτιμήθηκαν να τον ανακηρύξουν «επίτιμο διδάκτορα». Αντίθετα, η Αγγλία τον τίμησε δεόντως και του απένειμε τον τίτλο του «σερ».\nΟ πατέρας του ο Κώστας και η μητέρα του, κόρη Γερμανού ζυθοποιού της Σμύρνης, του έδωσαν καθαρά εγγλέζικη ανατροφή, ιδίως μετά το 1920. Άλλωστε, ο Παριανός παππούς του, ο Δημοσθένης, είχε χαλάσει τον κόσμο να πάρει –και το πέτυχε- την εγγλέζικη υπηκοότητα, όταν έφυγε από την Πάρο για την Σμύρνη, προκειμένου να εργαστεί στην αγγλική εταιρία που είχε αναλάβει την κατασκευή σιδηροδρομικού δικτύου. Η εγγλέζικη υπηκοότητα του παππού, η οποία πέρασε και στον πατέρα του και η γερμανική της μάνας, τον έσωσαν από την Σφαγή της Σμύρνης. Με πλοίο τον πήρε η μάνα του κι έφυγαν στη Μάλτα και μετά στο Λονδίνο, όπου σπούδασε, έζησε και εργάστηκε.\nΕπειδή το Mini ετοιμάστηκε σε χρόνο-ρεκόρ (2 χρόνια και 5 μήνες), τα πρώτα αυτοκίνητα είχαν πολλά προβλήματα. Υπερθερμαίνονταν, τα πατώματα δεν στεγανοποιούνταν καλά, το πορτ μπαγκάζ δεν έκλεινε καλά και άλλα. Αυτά, όμως, δεν πτοούσαν τους αγοραστές οι οποίοι συνεχώς αυξάνονταν ενώ, σιγά-σιγά, όλα διορθώθηκαν και το αυτοκίνητο έγινε αξιόπιστο.\nΌμως, ήταν σχετικά ακριβό, όπως ΕΛΕΓΑΝ, στο να παραχθεί, γι’ αυτό και η κερδοφορία του βασιζόταν στις υψηλές πωλήσεις. Το ανέκδοτο στην εταιρία ήταν ότι από Δευτέρα μέχρι Πέμπτη κάλυπταν τα έξοδα και μόνο η παραγωγή της Παρασκευής άφηνε κέρδος! Η ουσία όμως, ως συνήθως, ήταν αλλού: Το αυτοκίνητο έπρεπε να πωλείται φθηνά για να προσελκύσει το μεταπολεμικό κοινό, κι έτσι το περιθώριο κέρδους ήταν πολύ μικρό.\nΑυτό βέβαια σιγά-σιγά ξεπεράστηκε καθώς το Mini μεταβαλλόταν από αυτοκίνητο ανάγκης σε εξάρτημα… μόδας! Έτσι, η τιμή του ανέβαινε, ειδικά από το 1985 και μετά, έστω κι αν οι πωλήσεις του έπεφταν! Η τιμή των τελευταίων Mini υπολογιζόταν (αν έρχονταν στην Ελλάδα) πως θα ήταν περί τα 5,5 – 6,5 εκατ. δρχ. δηλ. πάνω από… 2,5 εκατ. δρχ. πιο ακριβό από ένα άλλο αντίστοιχο αυτοκίνητο!\n*Οι Γερμανοί είναι… φίλοι μας!\nΣτο πέρασμα των χρόνων η BMC που έγινε BL, δοκιμάστηκε από τα προβλήματα ολόκληρης της εγγλέζικης αυτοκινητοβιομηχανίας, η ζήτηση των αυτοκινήτων της (πλην του Mini) σχεδόν… μηδενίστηκε! Κάποια στιγμή βρέθηκε να είναι μαζί με την Rover και όταν αυτή αγοράστηκε από την BMW μπήκαν τα σχέδια για το νέο Mini, όπως το γνωρίζομε σήμερα!\nΈτσι, το ένα από τα τρία σημαντικότερα αυτοκίνητα του 20ού αιώνα έκλεισε την ζωή του λίγο πριν την εκπνοή του αιώνα: Τον Οκτώβριο του 2000 βγήκε από την αλυσίδα παραγωγής το τελευταίο «γνήσιο Mini» ή όπως λένε οι Εγγλέζοι… «100% BMW Free»! Είχε φθάσει τα 5,3 εκ. κομμάτια. Όχι πολλά, αλλά είχε αφήσει το μοναδικό αποτύπωμά του!\nΑν ο Λέοναρντ Λόρντ ζούσε σήμερα και έβλεπε το Mini ιδιοκτησία μιας… γερμανικής εταιρίας και μάλιστα εκείνης ακριβώς της οποίας το… Isetta – BMW, την τσιχλόφουσκα, ήθελε να εξαφανίσει από τους δρόμους, έ, σίγουρα δεν θα γλύτωνε το… έμφραγμα! Το ίδιο κι ο Αλέκος Ισηγόνης!\nPrevious PostΑποκάλυψη για το νέο Audi S3 [video] Next PostΣτις 24 Σεπτεμβρίου η αποκάλυψη του Ford Puma ST


Αξιοπρεπείς Έλληνες Πατριώτες\nΔεν αμφισβητούμε τον πατριωτισμό κανενός. Ούτε και την βούληση του για επίλυση του Κυπριακού και απελευθέρωση της κατεχόμενης πατρίδας μας. Διαφωνούμε έντονα όμως με τους λανθασμένους χειρισμούς, που δυστυχώς τείνουν να νομιμοποιήσουν τα τετελεσμένα της εισβολής και κατοχής. Δυστυχώς κάποιοι επιμένουν να θέλουν να αυτό-εξιλεωθούν για τα λάθη του παρελθόντος.\nΚαι από Δεξιά και από Αριστερά.\nΕπειδή η αλήθεια πονά, αυτοί που προσπαθούν να την κρύψουν, φωνάζουν και πυροβολούν προς όλες τις κατευθύνσεις. Επειδή η καλύτερη άμυνα είναι η επίθεση, αυτοί που έχουν την φωλιά τους – με συγχωρείται για την έκφραση- χεσμένη, επιτίθενται προς τους πάντες που έχουν μια διαφορετική από αυτούς αντίληψη.\nΜε τυμπανοκρουσίες για τον πατριωτισμό και την αξιοπρέπεια τους, καθώς και με καταγγελίες στην αστυνομία για τα ακατονόμαστα που τους κατονόμασαν, αγανακτισμένοι πολίτες, για το τουκοπροσκύνημά τους, προσπαθούν να δικαιολογηθούν και να αποπροσανατολίσουν.\nΓιατί, όπως και να το κάνουμε, τουλάχιστο στο δικό μας το βιβλίο, όταν υπακούσεις στις προσταγές του Τούρκου , είναι τουρκο προσκύνημα.\nΤο να κρύβονται πίσω από την «πεπονόφλουδα» του ΕΛΑΜ (που εμείς την πατήσαμε λένε, και ψηφίσαμε τον νόμο για το Ενωτικό Δημοψήφισμα, ενώ αυτοί δεν….), και του ανεκδιήγητου , ανείπωτου, ανιστόρητου, βαθειά νυχτωμένου « να αφαιρέσουμε το άλλοθι του Ακκιντζί» για να μας κάνει την χάρη να επιστρέψει στις συνομιλίες, είναι εμπαιγμός και κοροϊδία της νοημοσύνης του Λαού μας. Ενός περήφανου, Ελληνικού Λαού, που επανειλημμένα έχει αποδείξει ότι θρέφει ήρωες και πατριώτες. Από την Άκρα Αριστερά μέχρι και την Άκρα Δεξιά. Ανεξάρτητα των κατά το δοκούν τάσεων και εξάρσεων των ηγεσιών τους.\nΜε την αναίρεση του εν λόγο νόμου την Παρασκευή, δώσανε άλλοθι στην αποχώρηση του Ακκιντζί από τις διαπραγματεύσεις. Αφού διορθώσαμε το «ΛΑΘΟΣ» μας, άρα είχε δίκαιο ο Ακκιντζί να αποχωρίσει από τις διαπραγματεύσεις . Για αυτό και τώρα επιστρέφει δριμύτερος, πυροβολώντας και απαιτώντας και άλλες υποχωρήσεις. Μας τιμωρά για τον «εθνικισμό» μας απαγορεύοντας τον Επιτάφιο στο Άγιο Γεώργιο τον Εξωρινό, ενώ την ίδια ώρα η Τουρκία δεσμεύει, με καινούργια ΝΑΦΤΕΞ, την ΑΟΖ μας για άσκηση με πραγματικά πυρά ανοιχτά της Πάφου, και απειλεί Θεούς και δαιμόνους εάν βάλουμε τρυπάνι στο οικόπεδο έξι. Αξίζει να σημειωθεί η εγγύτητα της περιοχής της ΝΑΦΤΕΞ και του οικοπέδου έξι.\nΚαι επειδή μάθαμε να λέμε τα σύκα-σύκα και την σκάφη-σκάφη, εάν ο ΔΗ.ΣΥ. και το Α.Κ.Ε.Λ. , δεν έκαναν «του Κουτρούλη τον γάμο» για ένα ασήμαντο θέμα, ΔΕΝ θα ξεσηκωνόταν ο Ακκιντζί. Το άλλοθι στον Ακκιντζί, δεν είναι η τροπολογία στο να γίνεται δεκάλεπτη συζήτηση στην τάξη για το Ενωτικό Δημοψήφισμα που την προκάλεσε. Είναι η ακατανόητη, υπέρμετρη και υπερβολική αντίδραση του Α.Κ.Ε.Λ. και του ΔΗ.ΣΥ.\nΔεν υπάρχει τίποτα το εθνικιστικό ή που να προάγει μίσος και αντιπαράθεση στην συζήτηση ενός ιστορικού γεγονότος που δεν έχει στραφεί εναντίον κανενός ή βλάψει κανένα.\nΑλλά ακόμα και έτσι να ήταν, από την στιγμή που η αναίρεση μιας απολύτως νόμιμης και συνταγματικής απόφασης της βουλής, είναι αποτέλεσμα εκβιασμού του εχθρού και όχι της ελευθέρας βούλησης του σόματος της βουλής, αυτό από μόνο του απαιτεί την επιμονή μας στην αρχική μας απόφαση. Για λόγους αρχής και υπεράσπισης της κρατικής μας οντότητας και αξιοπρέπειας έπρεπε να αρνηθούμε τον εκβιασμό.\nΕρώτηση στους Αξιοπρεπείς Έλληνες Πατριώτες του ΔΗ.ΣΥ και του Α.Κ.Ε.Λ.: Να υπολογίσουμε ότι η καταψήφιση της πρότασης του κ. Περδίκη για αφαίρεση του εκτρώματος της σημαίας του κατακτητή από τον Πενταδάχτυλο, και του μηνύματος « Τι περηφάνια να είσαι Τούρκος. » είναι επειδή σας αρέσει να την βλέπεται πρώτο πράγμα πρωί - ξημέρωμα και να αναβοσβήνει όλη νύχτα, κάθε νύχτα ή γιατί είναι παράλογη, εθνικιστική απαίτηση;\nΟ Αντώνης Κ. Σιβιτανίδης σπούδασε στης Η.Π.Α, Ξενοδοχειακές Επιστήμες και έκανε μεταπτυχιακές σπουδές σε Διοίκηση Ξενοδοχείων και Επισιτιστικών Επιχειρήσεων καθώς και Διοίκηση Επιχειρήσεων. Αποφοίτησε απο το F.I.U το 1993 με πτυχία, A.A, B.Sc. και M.Sc. Είναι διευθυντής ξενοδοχειακών επιχειρήσεων, ασχολείται με τα κοινά και αρθρογραφεί στις τοπικές και παγκύπριες εφημερίδες σε συστηματική βάση. Είναι μέλος της Γραμματείας και ο Εκπρόσωπος Τύπου της Επαρχιακής Επιτροπής ΔΗ.ΚΟ. Πάφου.


Ξαναλήστεψαν το σπίτι του Καρσελά - SportSecrets\nΞαναλήστεψαν το σπίτι του Καρσελά\n14/12/2017 14/12/2017 Γιάννης Διβράμης\nΤο σπίτι του Μεχντί Καρσελά – για τον οποίον υπάρχει ειλημμένη απόφαση να φύγει από τον Ολυμπιακό – χτυπήθηκε ξανά από διαρρήκτες. Προηγούμενη φορά ήταν στις 30 Οκτωβρίου.\nΑπό το αστυνομικό ρεπορτάζ βγαίνει ότι η κλοπή έγινε την Δευτέρα 11/12 και ενώ την ίδια ημέρα ο Εμενίκε είχε τιτιβίσει για θέματα κλοπών σε ξένους παίκτες. Οι δράστες βρήκαν τον τρόπο να μπουν στην τριώροφη μεζονέτα στη Βούλα όπου διαμένει ο Καρσελά, αφαιρώντας κοσμήματα και προσωπικά αντικείμενα μεγάλης χρηματικής αξίας.\nΤο προηγούμενο… χτύπημα στον Μεχντί Καρσελά ήταν στις 30 Οκτωβρίου. Θύματα κλοπών το τελευταίο διάστημα είχαν πέσει οι Ελαμπντελαουί, Οτζίτζα Οφόε, Εμενίκε, Αραούχο, Ντέμης Νικολαΐδης και Νταμίρ Κάναντι ενώ απόπειρα είχε γίνει και στην οικία του Σίλβιο Προτό, την οποία απέτρεψαν security.\nΣτο παρελθόν θύματα ληστείας είχαν πέσει ανάμεσα στα άλλα οι Ιμπάρμπο, Σάμπα, Χριστοδουλόπουλος, Σορλέν, Τσάρτας, Ζέλικο Ομπράντοβιτς, Γιώργος Δώνης, Σαλπιγγίδης, Εσιέν, Λάμπρος Χούτος, Κέβιν Μιραλάς και Άλμπερτ Ριέρα.


Οι «δράκοι» αναζητούν τον αντικαταστάτη του Κασίγιας\nΣτην αναζήτηση τερματοφύλακα έχει βγει η Πόρτο, έπειτα από την επίσημη ανακοίνωση της αποχώρησης του Ίκερ Κασίγιας από την αγωνιστική δράση. Οι «δράκοι» έχουν ανοίξει τα ραντάρ τους για την αναζήτηση του αντικαταστάτη και μάλιστα μια από τις αγορές αυτές είναι και η ελληνική.\nΣύμφωνα με την ιστοσελίδα gazzetta.gr, μεταξύ των υποψηφίων είναι και δύο γνωστοί τερματοφύλακες που τους γνωρίζει το φίλαθλο κοινό της χώρας. Ο λόγος για τον πορτιέρε του ΠΑΟΚ, τον Αλέξανδρο Πασχαλάκη, αλλά και για τον Ρόμπιν Ολσεν που αυτήν τη στιγμή δεν λογίζεται νασικός στη Ρόμα, μετά την απόκτηση του Πάου Λόπεθ, ο οποίος στο παρελθόν είχε περάσει από την Τούμπα.\nΕπίσης, στο ρεπορτάζ της Πόρτο είχε «παίξει» στο πρόσφατο παρελθόν και το όνομα του Βασίλη Μπάρκα της ΑΕΚ, κάτι που σημαίνει ότι οι Έλληνες κίπερ έχουν πέραση στην Πορτογαλία. Κάτι που αποδεικνύει και η καθιέρωση του Οδυσσέα Βλαχοδήμου στην Μπενφίκα, με τον διεθνή γκολκίπερ να παίρνει τα γάντια του βασικού... σπίτι του.\nΣΧΕΤΙΚΑ TAGSΑΕΚ ΑλεξανδροΣ ΠασχαλακηΣ ΒασιληΣ ΜπαρκαΣ ΠΑΟΚ Πορτο Ρομπιν Ολσεν\n• Δύσκολη μάχη για Προμηθέα, την πρώτη νίκη θέλει ο ΠΑΟΚ\n• Στο τραπέζι η «Νέα Τούμπα» των 40.000 θέσεων


"Εθνικιστικός Αγών" Σπυρίδωνος Καραχάλιου: Η ΕΛΛΑΣ ΕΙΝΑΙ ΑΔΙΑΠΡΑΓΜΑΤΕΥΤΗ\nΠιστεύουν οι μισέλληνες πως όπως αγοράζουν θέσεις εξουσίας και πλουτισμό ανοίκειο, θα εξαγοράσουν την σιωπή και την αποδοχή τής παραδόσεως τής Ελλάδος στα όρνεα τής Παγκοσμιοποίησης. Φαίνεται πως οι αυτοκτονίες Ελλήνων τούς έχουν δώσει την εντύπωση ότι έχουν να κάνουν με ένα λαό πεσιμιστή, ολιγόπιστο και αυτόχειρα ιδανικό. Πως η ευκολοπιστία στους φρόνιμους και η επαιτεία στους εμποράκους θα συνεχιστεί, όπως ακριβώς και η εγκατάλειψη εθνικών εδαφών σε αυτούς που μάς ζητούν τώρα ολάκερη την Ελλάδα από κοινού με τον παγκοσμιοποιητή σιωνιστικό νεοταξισμό.\nΤο Λαϊκό Εθνικιστικό Κίνημα όμως έφερε στο προσκήνιο Αξίες που είχαν καταφέρει να καταχωνιάσουν οι ψευτορωμιοί. Έφερε την κοινωνική αλληλεγγύη και την εθνοφυλετική συνοχή ως τις μόνες αληθινά σωτήριες οδούς. Την μεγάλη αλήθεια πως ο μόνος που μπορεί και κυρίως θέλει να φροντίσει το Σπίτι τού Γένους και την Ελληνική Φυλή, την Ελληνική Πατρίδα και τον ελληνικό λαό, είναι εκείνος που έχει αναστηθεί από Αίμα Ελληνικό και έχει ανατραφεί με το Πνεύμα και την Ψυχή που αναβλύζει το ίδιο Αίμα.\nΓύρισε λοιπόν πίσω στην Πατρίδα του το Εθνικό Φρόνημα. Γύρισε η ελληνική γειτονιά και το νοιάξιμο για τα προβλήματα τού διπλανού. Ο ζεστός ο λόγος και το γλυκό ψωμί. Θέλει λίγη προσπάθεια ακόμη, αλλά τα πάμε καλά. Φύγανε οι πλαστές ευημερίες και άρχισαν έτσι να ξεπαγώνουν οι καρδιές. Και εκεί επάνω, στο ζέσταμα τής καρδιάς και την αφύπνιση τής εθνικής συνείδησης, γύρισε η Αγάπη στο Θεό και η προσήλωση στην Αποστολή τού Ελληνικού Έθνους.\nΣτη θέση τής ατομικότητας άρχισε να παίρνει λίγο – λίγο κεφάλι η συλλογικότητα. Κι όταν ο Έλληνας αποφασίσει να γυρίσει στον δρόμο τού Θεού και να φυλάξει άβατο το Κάστρο τού Ελληνισμού και την Αγία Εκκλησία του, τότε είναι που γίνεται Άνθρωπος σωστός. Που πάει να πει τούτο πως ανακτά πίσω δικαιώματα και δίκια. Πραγματώνει τον πόθο του να κυριεύσει στην γη και στα υπάρχοντά του. Στην κοινωνία του, στο σχολείο τού παιδιού του, στην εργασία του, στα συρματοπλέγματα που τού είχαν βάλει και τα ρίχνει για να φτιάξει Τρανή Πατρίδα. Γιατί πολύ απλά η Ελλάς είναι αδιαπραγμάτευτη.\nΑυτός ακριβώς είναι ο Εθνικισμός των Ελλήνων. Πλάτεμα και αποκατάσταση τής Ελληνικής Φυλής. Και έτσι έφριξε ο Άνομος και ο Νεοταξισμός του. Τρομοκρατήθηκαν οι αρχοντοραγιάδες. Είδαν όλοι τούτοι οι αγύρτες ότι μήτε η φτώχια μήτε οι διώξεις μήτε ο φόβος λυγίζουν τον Αληθινό Έλληνα. Και έτσι βαλθήκανε οι γραικύλοι πολιτικάντηδες να εφαρμόσουν τις διαταγές του μεγάλου διεθνούς αφεντικούς τους για να τα βρουν στην πολιτική επιστασία.\nΟι φιλελεύθεροι λοιπόν ετοιμάζουν το έδαφος για τον μεγάλο προδοτικό κυβερνητικό σχηματισμό με τον ΣΥΡΙΖΑ. Οι κουβέντες έχουν ξεκινήσει βέβαια προ πολλού, όμως νεοδημοκράτισσα βουλευτής μάς λέει ότι η πατρίδα μας είναι ακόμη πίσω σ’ αυτές τις διαδικασίες, αφού στην Ιταλία οι εκεί δήθεν αντίπαλοι, πλην συνέταιροι τού Νεοταξισμού, έχουν προχωρήσει το πράγμα. Να αφήσουμε τα σοκ από τον «μεγάλο συνασπισμό» και να προχωρήσουμε στην πολιτική σταθερότητα και την αναγκαία ηρεμία, όπως κάνουν οι Ιταλοί που τα βρήκαν οι εκεί αριστεροδεξιοί ακόμη και στον εκλογικό νόμο για να μην προβαίνουν σε «εκβιασμούς» τα μικρά κόμματα. Έτσι δήλωσε ο Ιταλός Αριστερός!\nΟ δε επικεφαλής των Αμερικανοκομμουνιστών, επισκεπτόμενος τον πρόεδρο τού Συμβουλίου τής Επικρατείας, δήλωσε ότι η εκτεταμένη παραβίαση τού Συντάγματος «δικαιολογείται εν μέρει από τις … περιστάσεις»! Ναι δηλαδή στις παραβιάσεις όταν πρόκειται να διωχθούν οι Εθνικιστές και όχι τάχα μου όταν πρόκειται για τούς δυνάστες – δανειστές με τούς οποίους οι συριζαίοι τα έχουν βρει, όπως διαφαίνεται από τις δηλώσεις στελεχών τους και τις ομολογίες των ψευτοσυμμάχων συνομιλητών τους.\nΣτα δε νερά μας οι προκλήσεις των Τούρκων συνεχίζονται και κορυφώνονται από το Αιγαίο στην Κύπρο Μας, όπως είδαμε πρόσφατα από την προσπάθεια εμβολισμού νορβηγικού ερευνητικού σκάφους, εντός τής κυπριακής ΑΟΖ. Οι δε Αμερικανοί «προβλέπουν» ταραγμένη τουρκική εξωτερική πολιτική, με αφορμή τα εσωτερικά τους και αιχμή τον γεωφυσικό πλούτο τού Έθνους μας, με τους ψευτοπεριούσιους να ψάχνουν και να ασκούνται στα νερά μας, την ίδια στιγμή που ο Ρώσος κατεβάζει παράλληλα στόλο και αεροσκάφη στην μαρτυρική ελληνική μεγαλόνησο. Και από κοντά οι Αμερικανοί βλέπουν φωτιά πολεμική, με φόντο τα Σκόπια και τούς Αλβανούς, όσο δεν λύνεται το θέμα τής ονομασίας με την Ελλάδα.\nΦουρτούνες μεγάλες λοιπόν μάς αναμένουν. Αλλά ο καπετάνιος έχει βρεθεί και μαζί το πλήρωμα τού σκάφους ενωμένο. Καπετάνιος λεύτερος και Έλληνας ο Λαϊκός Εθνικισμός μας. Πλήρωμα θεριεμένο και αλύγιστο ο ελληνικός λαός. Δίχως λαθρεπιβάτες ανάμεσά μας. Και αιχμή τού δόρατος για την Μεγάλη Ελλάδα ο Ελληνικός Στρατός, με όχημα ασφαλές την Πίστη στο Θεό και τα μεγάλα πεπρωμένα τού Ελληνικού Έθνους.


Σύσκεψη αρχηγών γεμάτη «αγκάθια»! | ΔΗΜΟΚΡΑΤΙΑ\nΜπορεί η τρόικα να μην είναι παρούσα στη σημερινή συνάντηση των τριών αρχηγών, αλλά στην πραγματικότητα θα είναι ωσεί παρούσα. Και αυτό γιατί ο πρωθυπουργός Αντώνης Σαμαράς και οι Ευάγγελος Βενιζέλος και Φώτης Κουβέλης θα καθίσουν στο τραπέζι των συσκέψεων του Μεγάρου Μαξίμου στις 6 το απόγευμα έχοντας μπροστά τους τα προαπαιτούμενα που δεν έχουν τηρηθεί και οι χρόνοι πλέον πιέζουν ασφυκτικά.\nΠρώτο «αγκάθι» των συνομιλιών είναι το θέμα της διαθεσιμότητας και της κινητικότητας στο Δημόσιο. Η τρόικα επιμένει στο να θέλει «αίμα» δημοσίων υπαλλήλων, ενώ το ΠΑΣΟΚ και η ΔΗΜ.ΑΡ. αρνούνται κατηγορηματικά και πάνε στο Μέγαρο Μαξίμου με «ναι» στην κινητικότητα άνευ απολύσεων, πλην επίορκων και κοπανατζήδων. Και οι τρεις διαπιστώνουν ότι η κινητικότητα όχι μόνο δεν έχει προχωρήσει, αλλά το βάλτωμα που παρατηρείται δημιουργεί πίεση στην κυβέρνηση από πλευράς δανειστών.\nΔεύτερο «αγκάθι» είναι το φορολογικό. Οι συζητήσεις έχουν παγώσει και ο πρωθυπουργός σκοπεύει να το επανεκκινήσει για να μη χαθεί κι άλλος χρόνος. Η απόφαση που αναμένεται να ληφθεί αφορά τόσο τον φόρο ακινήτων όσο και τη ρύθμιση των χρεών, ώστε να δοθούν τα σχέδια στην τρόικα και να ανάψει το πράσινο φως.\nΤρίτο και μεγαλύτερο «αγκάθι» είναι το θέμα της ανεργίας. Τόσο ο κ. Βενιζέλος όσο και ο κ. Κουβέλης συμφωνούν με τη διαπίστωση του κ. Σαμαρά ότι η ανεργία είναι ο μεγαλύτερος εφιάλτης. Από τη σύσκεψη αναμένεται να συγκεκριμενοποιηθούν μέτρα στήριξης των ανέργων, ώστε να αρχίσουν να περνούν στην κοινωνία τα πολιτικά αντίμετρα.\nΤο ΕΣΠΑ είναι και αυτό ένα από τα φλέγοντα θέματα που θα συζητήσουν οι τρεις αρχηγοί, καθώς ο πρωθυπουργός θα τους ενημερώσει για τα αποτελέσματα της Συνόδου Κορυφής.\nΟ Ευάγγελος Βενιζέλος και ο Φώτης Κουβέλης (που θα βρεθούν δίπλα δίπλα μετά το «όχι» στο συνοικέσιο από τον πρόεδρο της ΔΗΜ.ΑΡ.) θα πάρουν στα χέρια τους το συγκεκριμένο πρόγραμμα του υπουργείου Ανάπτυξης με τους στόχους και τα χρονοδιαγράμματα για την απορρόφηση των κοινοτικών κονδυλίων.\nΤέλος, στο τραπέζι θα τεθεί και η επίσκεψη του προέδρου της Γαλλικής Δημοκρατίας Φρανσουά Ολάντ και το τι μπορεί να ζητήσει η ελληνική κυβέρνηση.


Αποχώρησε από τη Βουλή ο ΣΥΡΙΖΑ - Flashnews.gr\nΑποχώρησε από τη Βουλή ο ΣΥΡΙΖΑ\nΜετά την προσθήκη νέων τροπολογιών. «Δεν μπορούμε να νομιμοποιήσουμε ένα όργιο αυθαιρεσίας που γίνεται σ' αυτήν την αίθουσα», δήλωσε ο κ. Λαφαζάνης.\nΤην οδό της αποχώρησης από τη συζήτηση του νομοσχεδίου για τη Ζώνη Καινοτομίας Θεσσαλονίκης, επέλεξε ο ΣΥΡΙΖΑ, διαμαρτυρόμενος για «κατάφωρες παραβιάσεις του Κανονισμού της Βουλής» από την κυβερνητική πλειοψηφία- επιφυλασσόμενος για τη στάση του στο μέλλον.\nΤης αποχώρησης, είχαν προηγηθεί εντονότατες διαμαρτυρίες του κοινοβουλευτικού εκπροσώπου της αξιωματικής αντιπολίτευσης Παν. Λαφαζάνη, για την προσθήκη τεσσάρων τροπολογιών «άσχετων με το νομοσχέδιο» από κυβερνητικής πλευράς, όπως επίσης και για την υιοθέτηση «την τελευταία στιγμή» εκ μέρους του παριστάμενου υπουργού Μακεδονίας - Θράκης, δύο εκπρόθεσμων, όπως είπε, βουλευτικών τροπολογιών, εκ των οποίων η μία αφορούσε το υπουργείο Περιβάλλοντος.\nΟ ΣΥΡΙΖΑ είχε, επίσης, επισημάνει πως το νομοσχέδιο συζητήθηκε χωρίς την ακρόαση κοινωνικών φορέων στην αρμόδια Επιτροπή της Βουλής, προκειμένου να έχει υπερψηφιστεί μέχρι την 1η Αυγούστου- για να εισαχθεί τελικά σήμερα στο Α' Θερινό Τμήμα.\n«Δεν μπορούμε να νομιμοποιήσουμε ένα όργιο αυθαιρεσίας που γίνεται σ' αυτήν την αίθουσα. Αποχωρούμε και επιφυλασσόμαστε για τη στάση μας στο μέλλον. Δεν θα γίνουμε συνεργοί στην υποβάθμιση και κατακρεούργηση του Κοινοβουλίου- και σε τελευταία ανάλυση, της ίδιας της Δημοκρατίας», δήλωσε ο Π. Λαφαζάνης.\nΑπαντώντας, ο κοινοβουλευτικός εκπρόσωπος του ΠΑΣΟΚ Κ. Τριαντάφυλλος χαρακτήρισε «ακατανόητη» τη στάση του ΣΥΡΙΖΑ, εγκαλώντας τον για «προσκόλληση στο γράμμα και όχι στην ουσία».\nΕιδικά για την τροπολογία του υπουργείου Περιβάλλοντος, που αφορούσε το ρυμοτομικό της Πανεπιστημιούπολης της Κοζάνης και είχε κατατεθεί από τον Πάρι Κουκουλόπουλο (ΠΑΣΟΚ), ο Κ. Τριαντάφυλλος υπενθύμισε πως τύγχανε διακομματικής συμφωνίας, αλλά δεν είχε γίνει δυνατό να εισαχθεί σε προηγούμενο νομοσχέδιο.\n«Στην παρούσα ειδικά συγκυρία, δεν θα έπρεπε να φέρνουμε τέτοιου τύπου δικαιολογίες και να αποχωρεί η ΚΟ του ΣΥΡΙΖΑ απ' την αίθουσα της Ολομελείας», είπε ο εκπρόσωπος του ΠΑΣΟΚ.\nkathimerini.gr από AMΠE\nΤετάρτη, 21 Αυγούστου 2013, 17:54


Αθηνά Λινού: «Ο κορωνοϊός δημιουργήθηκε τυχαία, δεν παρήχθη» - Ειδήσεις - νέα - Το Βήμα Online\nΗ καθηγήτρια Επιδημιολογίας στην Ιατρική Σχολή του Πανεπιστημίου Αθηνών και πρόεδρος του Ινστιτούτου Προληπτικής, Περιβαλλοντολογικής και Εργασιακής Ιατρικής Prolepsis Αθηνά Λινού μιλάει για τις αιτίες της ταχύτατης μετάδοσης του κορωνοϊού, τις διαφορές από τις επιδημίες προηγούμενων αιώνων και απαντά στις φήμες για κατασκευασμένο στα εργαστήρια ιό.\nΞέρουμε γιατί ο κορωνοϊός μεταδίδεται τόσο πολύ;\n«Οχι, μπορεί κανείς απλώς να κάνει υποθέσεις. Είτε γιατί ο ιός αυτός καθαυτός έχει αυτό το χαρακτηριστικό είτε γιατί σχεδόν κανένας δεν έχει ανοσία, επειδή είναι καινούργιος. Σε όλες τις παλιές νόσους, ένα μέρος του πληθυσμού έχει μια μορφή ανοσίας. Ξέρετε, γενικά στην επιδημιολογία λέμε ότι υπάρχει η «ανοσία της αγέλης». Δηλαδή αν είναι άνοσο ένα μεγάλο ποσοστό, τότε πια δεν υπάρχει κίνδυνος επιδημίας. Αυτό βέβαια στα γνωστά νοσήματα είναι πολύ υψηλό, θέλουμε να πετύχουμε 90% ανοσία. Ομως και μικρότερη ανοσία να υπάρχει, μειώνεται η δυνατότητα μετάδοσης. Το πιο πιθανόν είναι να το πέτυχαν αυτό στην Κίνα. Γι’ αυτό δεν έχουν καινούργια κρούσματα: ένα μεγάλο ποσοστό έχει νοσήσει, άρα έχει αποκτήσει ανοσία και επομένως δεν μπορεί ούτε να νοσήσει ούτε να μεταδώσει».\nΔεν είναι περίεργο το ότι έχουμε από τη μια σε τεράστιο βαθμό εξελιγμένη επιστήμη και από την άλλη μια επιδημία με συνθήκες παλαιού τύπου;\n«Βέβαια, μιας επιδημίας χολέρας ας πούμε. Το καλό όμως είναι ότι ξέρουμε περισσότερα πράγματα για τον τρόπο μετάδοσης (τότε δεν τον γνώριζαν) και έχουμε λίγο καλύτερη (κάτι που είναι και καλό και κακό) επικοινωνία μέσω των μίντια για να περάσουμε το μήνυμα. Ως προς αυτό λοιπόν είμαστε σε καλύτερη φάση. Πρόκειται για μια καινούργια αρρώστια που δεν είναι τόσο θανατηφόρα – αυτό είναι σημαντικό. Εχουμε επίσης καλύτερα μέσα, τουλάχιστον στον δυτικό κόσμο, αντιμετώπισης της νόσου όταν είναι σοβαρή. Ολα αυτά μαζί μάς θέτουν σε καλύτερη κατάσταση».\nΔεν είναι τρομακτικό το να εμφανίζεται ξαφνικά ένας νέος ιός;\n«Είναι. Περιμέναμε μια καινούργια μορφή γρίπης. Εχουν περάσει 30-40 χρόνια από την προηγούμενη μεγάλη επιδημία, 100 χρόνια από τη μεγάλη επιδημία της ισπανικής γρίπης. Η ιατρική κοινότητα ετοιμαζόταν για μια μεγάλη μετάλλαξη η οποία θα ήταν επικίνδυνη, δηλαδή θα είχε μεγάλη μολυσματικότητα και υψηλή θνητότητα. Δεν ήρθε αυτή, αλλά παρουσιάστηκε κάτι άλλο εντελώς καινούργιο. Δεν είναι όμως απίθανο να εμφανιστεί ένας καινούργιος ιός που προσβάλλει τον άνθρωπο».\nΣας ρωτώ γιατί λέγονται πολλά, για ιό που μπορεί να έχει δημιουργηθεί στο εργαστήριο κ.λπ.\n«Η αλήθεια είναι ότι το αποτέλεσμα της παρουσίας αυτού του ιού, αυτής της νόσου, είναι αυτό που θα πετύχαινε κάποιος που ήθελε να κάνει βιολογικό πόλεμο. Πριν από 10-15 χρόνια είχα ετοιμάσει ένα βιβλιαράκι για την Ευρωπαϊκή Ενωση για το τι πρέπει να κάνουν οι πρώτης γραμμής λειτουργοί υγείας (νοσοκόμες, γιατροί, γενικοί γιατροί) σε περίπτωση βιολογικού πολέμου. Είχαμε και τον κατάλογο ανάλογα με το νόσημα που θα μπορούσε να χρησιμοποιηθεί από κάποιον κακοήθη που θέλει να κάνει τρομοκρατία μέσω βιολογικού πολέμου. Τα αποτελέσματα, αυτό που ζούμε τώρα, είναι σαν να έχουμε βιολογικό πόλεμο. Αλλά νομίζω ότι δεν έχουμε… Ο ιός δημιουργήθηκε τυχαία, δεν παρήχθη. Αυτό τουλάχιστον είναι ό,τι μπορεί να πει κανείς στο επίπεδο της γνώσης που έχουμε αυτή τη στιγμή».\nΑς υποθέσουμε ότι εργάζομαι μακριά από τους συναδέλφους μου και πλένω τα χέρια μου πριν αγγίξω το πρόσωπό μου. Κινδυνεύω να κολλήσω;\n«Για να μπείτε στο γραφείο σας, θα περάσετε από το ασανσέρ, όπου θα μπείτε με πολλούς άλλους (στο Χονγκ Κονγκ θεωρούν ότι το κουμπί του ασανσέρ είναι επικίνδυνο), από τον διάδρομο, θα πιάσετε τα πόμολα της πόρτας… Οπότε κινδυνεύετε εν μέρει. Δεν είναι τόσο μεγάλος ο κίνδυνος όσο αν ήσασταν σε ανοιχτό γραφείο που είναι ο ένας δίπλα στον άλλο, αλλά παραμένει. Στο Χάρβαρντ έγινε μια μελέτη: κατέγραψαν με κάμερες φοιτητές στους οποίους είχαν πει να μη βάζουν τα χέρια στο πρόσωπο. Ξέρετε πόσες φορές κατά μέσο όρο άγγιξαν τα πρόσωπά τους μέσα σε μία ώρα; Είκοσι έξι. Είναι αδύνατον να μην το κάνεις. Απλώς πρέπει να πλένεις τα χέρια όσο πιο συχνά μπορείς και να έχεις αντισηπτικό».\nΓιατί στην Ιταλία υπάρχουν τόσο πολλοί νεκροί;\n«Τα μεν κρούσματα δεν είναι πολλά αναλογικά με τον πληθυσμό της χώρας, ενώ οι θάνατοι είναι πάρα πολλοί για αυτόν τον αριθμό κρουσμάτων. Οπότε μπορεί να υπάρχουν δύο αιτίες: Πρώτον, να υπάρχουν πολύ περισσότερα κρούσματα. Δεύτερον, το ότι ο πληθυσμός της Ιταλίας είναι από τους γηραιότερους και τα ηλικιωμένα άτομα πλήττονται περισσότερο ενώ συνήθως έχουν και συνυπάρχοντα νοσήματα. Για να αναλύσουμε πλήρως το φαινόμενο, πρέπει να δούμε τη θνητότητα στις ίδιες ηλικίες – αλλιώς δεν είναι συγκρίσιμα. Επίσης, δεν ήταν έτοιμοι από πλευράς μονάδων – κι αυτό είναι ένα μεγάλο μάθημα για εμάς σαν χώρα. Πρέπει να προσέξουμε την προετοιμασία, να είμαστε έτοιμοι για το τι θα κάνουμε. Θα επιτάξουμε όλα τα νοσοκομεία, θα φτιάξουμε καινούργιες μονάδες, θα αγοράσουμε μηχανήματα υποστήριξης της αναπνοής;».\nΕσείς ανησυχείτε με την εξέλιξη του κορωνοϊού;\n«Οχι. Αν δει κανείς τα πράγματα ευρύτερα σε επίπεδο δημόσιας υγείας, πιο πολύ θα ανησυχούσε για το στρες και το άγχος που δημιουργεί αυτή η επιδημία παρά για την ουσία του προβλήματος. Δεν πρέπει να ξεχνάμε ότι στην Ελλάδα κάθε χρόνο έχουμε 100.000 θανάτους από όλες τις άλλες αιτίες μαζί. Επομένως από πλευράς δημόσιας υγείας, ως προς αυτό, δεν ανησυχώ. Από πλευράς παροχών υπηρεσιών υγείας, δεν φαίνεται να υπάρχει λόγος ανησυχίας. Είμαστε σε μια δυτική χώρα, είχαμε τον χρόνο για να προλάβει το σύστημα υγείας να δημιουργήσει ειδικές μονάδες (και έχουμε ακόμη χρόνο), τα μέτρα που παίρνονται είναι αυστηρότερα από το αναμενόμενο. Οπότε, εκτός εκπλήξεως, δεν ανησυχώ. Δεν θα έχουμε τόσο πολλά σοβαρά κρούσματα, θα έχουμε πολλά ήπια, όχι όμως σοβαρά. Δεν δικαιολογείται ο πανικός. Αυτό θα πρέπει να το καλλιεργήσουμε – και ιδιαίτερα στα παιδιά. Γιατί αν τα παιδιά δημιουργήσουν φοβίες, αυτές θα τα ακολουθήσουν σε όλη τους τη ζωή. Ξέρετε, τα μικρά παιδιά, που έχουν δει πολλές εικόνες στην τηλεόραση, θα πρέπει να τα ηρεμούμε και να τους μιλάμε με ειλικρίνεια για το τι συμβαίνει – λόγω της ανεπτυγμένης φαντασίας τους μεγαλοποιούν συνήθως τον κίνδυνο στο μυαλό τους. Κι αυτό πρέπει να το καταπολεμήσουν οι οικογένειες και οι εκπαιδευτικοί. Κάποιος θα έπρεπε να τους μιλήσει. Καλό θα ήταν να άλλαζαν όλα τα προγράμματα της πρωινής και της μεσημεριανής ζώνης στην τηλεόραση. Πρώτον, να σταματήσουν οι διαφημίσεις με τα «ανθυγεινά» και να διαφημιστούν τα φρούτα και τα λαχανικά. Δεύτερον, να υπάρξουν εκπαιδευτικά προγράμματα, που να μαθαίνουν κάτι τα παιδιά αυτές τις ώρες – αν δεν μπορεί το υπουργείο να στήσει εκπαιδευτικό σύστημα. Θα ήταν προσφορά προς τις οικογένειες αλλά και τα παιδιά τους δεν θα ήταν σε έναν μόνιμο εκνευρισμό».\nΚινδυνεύει ο κοινωνικός ιστός από τον κορωνοϊό;\n«Ο κοινωνικός ιστός κινδυνεύει από τον πανικό. Πρέπει να υπάρξουν σοβαρές φωνές, που να διαχωρίσουν τη νόσο από τον νοσούντα. Υπάρχει η αρρώστια (είναι σοβαρή, την καταπολεμάμε, δεν θέλουμε να αρρωστήσουμε, ακόμα κι αν αυτό σημαίνει ότι θα μείνουμε μία ή δύο εβδομάδες στο σπίτι μας), αλλά αυτό δεν σημαίνει ότι πρέπει να βγάλουμε το άγχος εις βάρος του ανθρώπου που νόσησε. Ισα-ίσα, πρέπει να του παρέχουμε κάθε δυνατή υποστήριξη ανθρώπινη, όπως ένα τηλεφώνημα για να του πούμε ότι τον καταλαβαίνουμε».


ΠΡΟΤΕΙΝΟΜΕΝΕΣ ΣΥΝΤΑΓΕΣ, ΣΥΝΤΑΓΕΣ/ Φεβρουάριος 6, 2020/\nΥλικά για ταψί μεγέθους 15X30cm\n1 ζύμη τάρτας για ταψί 15Χ30\n5 κουταλιές σούπας corn four\n4γρ. βανίλια σε σκόνη\nΓια την κρέμα ζαχαροπλαστικής: Βάλτε το μισό γάλα με την ζάχαρη και την βανίλια να ζεσταθεί. Ανακατέψτε να διαλυθεί η ζάχαρη και η βανίλια.\nΣε δοχείο ενώστε καλά τα αυγά, το υπόλοιπο γάλα και το corn flour.\nΠροσθέστε στο ζεστό γάλα και συνεχίστε να ανακατεύετε σε μέτρια φωτιά μέχρι η κρέμα σας να γίνει παχύρευστη. Κατεβάστε από την φωτιά.\nΑφήστε να κρυώσει καλά. Πριν την χρήση της ξανακτυπήστε την κρέμα να γίνει μαλακή.\nΑπλώστε την ζύμη σε βουτυρωμένο ταψί και τρυπήστε με ένα πιρούνι.\nΨήστε για 20 λεπτά στους 170c ή μέχρι να ψηθεί η τάρτα σας.\nΠεριχύστε την κρέμα ζαχαροπλαστικής πάνω στην ζύμη και απλώστε ομοιόμορφα.\nΓαρνίρετε την τάρτα με μπόλικες φράουλες και θρυμματισμένα χαλεπιανά.


Ένα γαστρονομικό ταξίδι σε όλη την Ελλάδα, με φόντο την Ακρόπολη.\nΤο εστιατόριο Sense στο rooftop του AthensWas μας προσφέρει ένα υπέροχο γευστικό ταξίδι σε κάθε γωνιά της Ελλάδας. Το μπαλκόνι με την εκπληκτική θέα στην Ακρόπολη, στον έβδομο όροφο του ξενοδοχείου που έχει το προνόμιο να είναι το μοναδικό πάνω στην Διονυσίου Αρεοπαγίτου, γίνεται ιδανικό meeting point για δροσερά κοκτέιλ και εξαιρετικό φαγητό, μεσημέρι και βράδυ.\nΣτο νέο μενού του Sense Restaurant, ο σεφ Αλέξανδρος Χαραλαμπόπουλος και η ομάδα του, έχοντας ως βάση βιώματα και γευστικές μνήμες από την ελληνική παράδοση, δημιουργούν πιάτα με καθαρά ελληνικό χαρακτήρα, δοσμένα με ένα δημιουργικό στιλ. Συνταγές και πρώτες ύλες από κάθε γωνιά της χώρας, συναντούν σύγχρονες τεχνικές, φέρνοντας στο σήμερα ανανεωμένες τις πιο κλασικές ιδέες. Πρωτότυπα πιάτα με μεστές και μελετημένες γεύσεις αναδεικνύουν τη δύναμη που έχουν τα εγχώρια υλικά. Με άλλα λόγια “πιάτα που μυρίζουν Ελλάδα”, που ξυπνούν αναμνήσεις, που συγκινούν βαθιά. Ο σεφ εκτός από το δημιουργικό βραδινό μενού του εστιατορίου, υπογράφει και την πρωινή και τη μεσημεριανή κάρτα του ξενοδοχείου δίνοντας έτσι σε αυτό μια ξεχωριστή και ενιαία γαστρονομική ταυτότητα.\nΔιονυσίου Αρεοπαγίτου 5\n"Ταρτάρ" και αφρός γεμιστά, homemade γιαουρτι, κροκέτα ρυζιού, λάδι και πούδρα από βότανα\nΧοιρινό μάγουλο με λεμονοθύμαρο, πουρές λεμονάτης αγκινάρας, αγκινάρα Ιερουσαλήμ, πίκλα αγκινάρας, λάδι από βότανα\nΚροκέτα απο νανάκι, καραμελωμένα κρεμμύδια, κρέμα σφέλας, καλαμπόκι, πέρλες παλαιωμένου ξυδιού, σάλτσα Μπαρδουνιώτικου\nΣάλτσα κεράσι με σουμάδα, σαντιγί μαστίχας, μαριναρισμένα κόκκινα φρούτα


Εκδήλωση προς τιμήν των Εκπαιδευτικών από την Ιερά μας Μητρόπολη - Εξάψαλμος\nΣτην εκδήλωση ωμίλησε, ο επίσημα προσκεκλημένος, Θεολόγος, Φιλόλογος, Ψυχολόγος, Εκπαιδευτικός, Ειδικός Επιστημονικός Σύμβουλος Επικοινωνίας, Ενημερώσεως και Παιδείας, Συντονιστής των Κλάδων της Επικοινωνιακής και Μορφωτικής Υπηρεσίας, καθώς και Γενικός Διευθυντής Ραδιοφωνίας, αξιότιμος κ. Αλέξανδρος Κατσιάρας, με θέμα: «Τρεις Ιεράρχες και Γνώση».\nΤέλος ο Σεβασμιώτατος Μητροπολίτης μας, έκλεισε την Πνευματική αυτή Σύναξη με Πατρικούς λόγους, ευχαριστώντας τον διακεκριμένο ομιλητή καθώς και τους κ. Εκπαιδευτικούς για την συμμετοχή τους.\nPrevious PostΕπίσκεψη ανωτάτου Σιίτη Μουσουλμάνου θρησκευτικού λειτουργού του Ιράκ στο Οικουμενικό Πατριαρχείο.\nNext PostO πρόεδρος του ”Εσταυρωμένου” στη Βουλή των Ελλήνων.\nΑλεξανδρουπόλεως Άνθιμος: “Αυτό που κάναμε στους Ναούς… ας το κάνουμε στα σπίτια μας…”


Cine Gear: 15/08/2009\nDexter Tv Series - Eρχεται στον ΣΚΑΙ\nΟ Ντέξτερ Μόργκαν εργάζεται ως τεχνικός στα αιματολογικά εργαστήρια της αστυνομίας του Μαϊάμι. Είναι ευγενικός, διακριτικός, ετοιμόλογος και σπανίως προκαλεί την προσοχή.\nΕίναι γοητευτικός αλλά αδιαφορεί για το γυναικείο φύλο. Η συνηθισμένη, ενίοτε ανιαρή ζωή του κρύβει ένα σκοτεινό μυστικό: ο Ντέξτερ είναι ένας ψυχοπαθής δολοφόνος.\nΜια τραυματική παιδική εμπειρία ευθύνεται για τη δημιουργία του απαθούς αυτού κτήνους.\nΥπό την καθοδήγηση του θετού του πατέρα, ο Ντέξτερ αποφασίζει να προσφέρει τις υπηρεσίες του στο κοινωνικό σύνολο σκοτώνοντας μόνο εγκληματίες.\nΗ ήσυχη ζωή του αλλάζει ξαφνικά όταν το Μαϊάμι συγκλονίζεται από τη δράση ενός μανιακού δολοφόνου που φαίνεται να μιμείται τον Ντέξτερ.\nΈνα τρομακτικό ερώτημα γεννιέται μέσα του.\nΜήπως τελικά είναι ο ίδιος υπεύθυνος για τα στυγερά εγκλήματα που με τόσο ζήλο προσπαθεί να εξιχνιάσει;\nΕχουν παιχτεί ήδη οι πρώτες 2 seasons στην Αμερική με μεγάλη επιτυχία !\nΑπο τις 8/9/2009 θα δούμε τη σειρά κι εμείς από την τηλεόραση του ΣΚΑΙ\nSex Shop TV - Nεο Ιντερνετικό σήριαλ !\nΠρόκειται για μια σειρά που γυρίζεται για να προβληθεί στο ίντερνετ.\nΕίναι του Μάκη Παπαδημητράτου (Τσίου, Κλέφτες) και μεταξύ των ηθοποιών βλέπουμε τους Μυρτώ Αλικάκη και Τάκη Σπυριδάκη.\nκαι δείτε το πρώτο επεισόδιο-πρόλογο.\nCarriers (2009) Movie Trailer\nInglourious Basterds - Basterdοποιήστε τον εαυτό σας !!\nInglourious Basterds - Basterdοποιήστε τον εαυτό σας εδώ !!!\n9 (2009) Μovie Trailer\nMOON (2009) Movie Trailer\nSurrogates (2009) Movie Trailer\nShutter Island (2009) Official Movie Trailer\nThe Road (2009) Movie Trailer\nPandorum (2009) 2nd Trailer\nΤο Κακό στην Εποχή των Ηρώων (2009): Evil II teaser trailer\nΠρεμιέρα τον Οκτώβριο !\n[πολυχώρος για μουσική, σινεμά, τέχνη & φιλοσοφία στα Εξάρχεια]\nΤo dasein είναι ένα πολυσυλλεκτικό στέκι που ζωντανεύει το concept των θρυλικών bohemian café bar. Από νωρίς το πρωί μέχρι αργά το βράδυ ξεφεύγει από τα κλισέ, οργανώνοντας κινηματογραφικές προβολές, φιλοσοφικές και λογοτεχνικές συζητήσεις, παιχνίδια, εκθέσεις, μουσικά αφιερώματα και όχι μόνο...\nΣτο dasein από τον Μάιο του 2006 μέχρι σήμερα έχουν οργανωθεί δεκάδες συναντήσεις του φιλοσοφικού καφενείου, κινηματογραφικές προβολές, αφιερωμένες σε σκηνοθέτες, είδη και ταινίες που γράφουν ιστορία, αλλά και προβολές σπάνιων b-movies. Είναι ίσως ο μοναδικός χώρος στην Αθήνα που συνδυάζει απλά, σύγχρονες αναγνώσεις ποίησης και παρακολούθηση σημαντικών ποδοσφαιρικών αγώνων.\nΑκόμα στο dasein οργανώνονται τακτικά, εκθέσεις κόμικς, φωτογραφίας, φιλικά πρωταθλήματα παιχνιδιών, και φυσικά τρελά πάρτι και μουσικά αφιερώματα, που γεμίζουν τις μέρες και τις νύχτες των φίλων του dasein.\nΌμως dasein δεν είναι μόνο events. Καθημερινά στις ήσυχες γωνιές του καφενείου, ταβλομαχίες, ανάγνωση κόμικς, επιτραπέζια παιχνίδια, βελάκια darts και σερφάρισμα στο internet, ρίχνουν τους ρυθμούς της ημέρας και δίνουν «νόημα» στη ζωή της πόλης!!! Κι όλα αυτά απολαμβάνοντας μια μεγάλη ποικιλία από παγωμένες μπύρες και ψαγμένες νοστιμιές!!\nΚαθημερινή - Κυριακή 23/8/2009\nTο Βημα - Κυριακή 23/8/2009\nΚυκλοφορούν τον Οκτώβριο !\nΕλπίζω και στη χώρα μας σύντομα με ελληνικούς υπότιτλους !\nGeorge Romero's - SURVIVAL OF THE DEAD\nΔείτε σκηνές απο τα γυρίσματα της νέας ταινίας του George Romero.\nTι θα γινόταν αν οι NAZI'S κέρδιζαν τον πόλεμο ?\nΑυτό θα μας δείξει η νέα ταινία με μαριονέτες JACKBOOTS ON WHITEHALL ! η οποία βρίσκεται στο στάδιο των γυρισμάτων.\nΔείτε σκήνες απο το σέτ της ταινιας και πληροφορίες από τον σκηνοθέτη και τον παραγωγό της.\nΗ Megan Fox έχει κάτι να σας πει !!!!\nLegion (2010) Trailer σε Full HD !\nΚάντε klik εδώ και διαλέξτε την ανάλυση !\nΣάββατο - 15/8/2009 - Ταινίες στην ελληνική τηλεόραση\n21:00 Κλεοπάτρα Star Ξένη ταινία\n21:00 Επιχείρησις Απόλλων Alpha Περιπέτεια\n21:10 Η μεγαλειοτατη κύρια Μπραουν Σινε+ Βιογραφία\n21:30 Ο μεγάλος Τσιγκούνης Κανάλι της Βουλής Κωμωδία\n22:00 Πράσινη κάρτα ΝΕΤ Ξένη ταινία\n22:30 Η ντεντεκτιβ με τα ψηλά τακούνια Πρίσμα+ Ξένη ταινία\n23:00 American Pie Alpha Αισθηματική κομεντί\n23:00 Ιερός καπνός Σινε+ Δράμα\n23:00 Ο γαμπρός μου ο προικοθηρας ΕΤ3 Κωμωδία\n00:00 Η ώρα του λύκου ΕΤ1 Ξένη ταινία\n00:15 Ο υπέροχος γκατσμπι ANT1 Αισθηματική\n00:30 Η Λέσχη της χαράς και της τύχης ΕΤ3 Αισθηματική\n00:30 Επικίνδυνες σχέσεις Star Ξένη ταινία\n02:00 Διπλή εκδίκηση Alter Δράσης\n02:10 Ο αμερικανός πρίγκηπας ANT1 Βιογραφία\n02:15 Μάχη με το χρόνο Mega Ξένη ταινία\n03:00 Ένα σπίτι στο τέλος του κόσμου Star Ξένη ταινία\n04:00 Έρωτας στον υπόγειο Σινε+ Αισθηματική\nH Universal Θέλει τον Robert Downey Jr. ως το νέο της Λεστάτ;\nΝαι η UNIVERSAL θέλει να γυρίσει ακόμα μια ταινία βασισμένη στα βιβλία της Anne Rice Τhe Vampire Chronicles.\nΕχει αρχίσει συνομιλίες με τον Robert Downey Jr. για να παίξει το ρόλο τον οποίο είχε ο Tom Cruise στο Συνέντευξη με ένα Βρυκόλακα (1994) και αργότερα ο Stuart Townsend στο Η Βασίλισσα των κολασμένων (2002).\nΗ Columbia Pictures παρουσιάζει το νέο έργο της Sony Pictures Animation "Cloudy with a Chance of Meatballs".\nΤο σενάριο και η σκηνοθεσία ανήκει στο δίδυμο Φιλ Λορντ και Κρίστοφερ Μίλερ.\nΤην παραγωγή ανέλαβε η Παμ Μάρσντεν.\nΗ ταινία βασίστηκε στο παιδικό βιβλίο της Τζούντι Μπάρετ, σε εικονογράφηση Ρον Μπάρετ.\nΟ φιλόδοξος εφευρέτης Φλιντ Λόκγουντ είναι μια κοινωνικά ιδιόρρυθμη ιδιοφυΐα που έχει δημιουργήσει ορισμένα από τα πιο παράδοξα μηχανήματα τα οποία συνέλαβε ποτέ ο ανθρώπινος νους.\nΚαι παρότι όλες του οι εφευρέσεις, όπως ο μεταφραστής της σκέψης των μαϊμούδων, αποδείχθηκαν μοναδικές αποτυχίες που μόνο προβλήματα έφεραν στη μικρή πόλη όπου ζει, ο Φλιντ είναι αποφασισμένος να σχεδιάσει κάτι που θα κάνει τους ανθρώπους ευτυχισμένους.\nΌταν το τελευταίο του κατασκεύασμα, μια μηχανή που μετατρέπει το νερό σε φαγητό, καταστρέφει κατά λάθος την πλατεία της πόλης και εκτοξεύεται στα σύννεφα, ο Φλιντ θεωρεί ότι η καριέρα του έχει τελειώσει.\nΜέχρι που κάτι απίστευτο συμβαίνει: ο ουρανός αρχίζει να βρέχει τσίζμπεργκερ! Η μηχανή του τελικά δουλεύει!\nΟ γαστρονομικός καιρός γνωρίζει αυτόματα τεράστια επιτυχία και ο Φλιντ γίνεται ξαφνικά φίλος με τη Σαμ Σπαρκς, τη μετεωρολόγο που έρχεται στην πόλη για να καλύψει «το μεγαλύτερο καιρικό φαινόμενο στην ιστορία», όπως εκείνη το ονομάζει.\nΚαθώς όμως ο κόσμος απαιτεί αχόρταγα όλο και περισσότερο φαγητό, η μηχανή αρχίζει να συμπεριφέρεται αλλοπρόσαλλα, εκτοξεύοντας τυφώνες από σπαγγέτι και γιγάντιους κεφτέδες.\nΚι ενώ η πόλη κινδυνεύει να θαφτεί κάτω από βουνά ζαχαρωτών και κύματα καρπουζιού, ο Φλιντ και η Σαμ πρέπει να συνδυάσουν την εμπειρία τους για να θέσουν τη μηχανή εκτός λειτουργίας και να επαναφέρουν την τάξη.\nΣτην Ελλάδα η ταινία θα βγει στις κινηματογραφικές αίθουσες τον Ιανουαρίο του 2010, σε διανομή της Audio Visual Enterprises, για την Sony Pictures Releasing International.\nΤι μαγειρεύουν ο Χωραφάς και ο Μαρκουλάκης;\nΤα γυρίσματα της ταινίας: “Επικίνδυνες Μαγειρικές” ξεκίνησαν την Τετάρτη 5 Αυγούστου στην Αθήνα και θα ολοκληρωθούν στα μέσα Σεπτεμβρίου.\nΠρόκειται για την κινηματογραφική μεταφορά του βιβλίου του Αντρέα Στάϊκου, “Επικίνδυνες Μαγειρικές”, υπό τη σκηνοθεσία του Βασίλη Τσελεμέγκο.\nΤο εν λόγω βιβλίο κυκλοφόρησε από τις εκδόσεις ΑΓΡΑ το 1998, έχει μεταφραστεί σε 30 γλώσσες και έχει διακριθεί ως θεατρικό έργο στην Αθήνα, στο Παρίσι, από την “Comedie Française” και στο Ρίο Ντε Τζανέιρο.\nΟι “Επικίνδυνες Μαγειρικές” μεταμορφώνονται σε μία ταινία ερωτικών παθών και αισθησιακών γεύσεων...\nΟ Δημήτρης (Κωνσταντίνος Μαρκουλάκης) είναι ναυτικός και μάγειρας σε ποντοπόρα πλοία. Νέος και ορμητικός, η σχέση του με το φαγητό είναι περισσότερο καθημερινή και προσγειωμένη.\nΚοινό αντικείμενο του πόθου τους είναι η πανέμορφη και απαιτητική Νανά (Κάτια Ζυγούλη), μοντέλο που ποζάρει στη Σχολή Καλών Τεχνών, μια γυναίκα μυστήριο με πολλές παράλληλες “ζωές”.\nΌμηροι του έρωτά τους για τη Νανά, οι δύο άντρες ανταγωνίζονται σε δύο πεδία μάχης: του έρωτα και της μαγειρικής.\nΠρωταγωνιστούν: Γιώργος Χωραφάς, Κάτια Ζυγούλη, Κωνσταντίνος Μαρκουλάκης, Θεοφανία Παπαθωμά, Μυρτώ Αλικάκη.\nΣε κάθε πόλεμο σκληραίνουν οι άνθρωποι, τα πρόσωπα σκοτεινιάζουν. Στον Εμφύλιο η διάσταση είναι πιο δραματική γιατί καμία εξήγηση δεν πείθει απόλυτα, δεν παρηγορεί.\nΣτα βουνά της Δυτικής Μακεδονίας, κατά τους τελευταίους μήνες του πολέμου δύο αδέλφια έχουν επιστρατευτεί: ο Ανέστης από τον Εθνικό στρατό και ο Βλάσης από τον Δημοκρατικό στρατό.\nΤο THIS IS IT του ΜAΪΚΛ ΤΖΑΚΣΟΝ τον Οκτώβριο στους κινηματογράφους\nΤο «THIS IS IT» - η παραγωγή του οποίου έχει την πλήρη στήριξη του Ιδρύματος Μάικλ Τζάκσον – βασίζεται σε εκατοντάδες ώρες πρόβας και behind-the-scenes υλικού, που αποτυπώθηκαν σε high definition και ψηφιακό ήχο, καθώς ο θρυλικός σταρ προετοιμαζόταν για μία σειρά συναυλιών που θα έδινε φέτος στο Λονδίνο. Η ταινία, που θα περιλαμβάνει κάποια στιγμιότυπα σε 3-D – θα αποτελέσει μία μοναδική ρετροσπεκτίβα της καλλιτεχνικής πορείας του θρύλου της ποπ καθώς επίσης θα περιλαμβάνει και συνεντεύξεις με μερικούς από τους στενότερους φίλους και συνεργάτες του.\nΗ ανακοίνωση έγινε σήμερα από τον Μάικλ Λύντον, Πρόεδρο & CEO της Sony Pictures Entertainment, την Έιμι Πάσκαλ, Αντιπρόεδρο του Στούντιο, τον Ρολφ Σμιντ-Χολτζ, CEO της Sony Music Entertainment και τον Ρομπ Στρίνγκερ, Πρόεδρο της Columbia/Epic Label Group, θυγατρική της Sony Music Entertainment.\n«Όσοι έχουν δει το υλικό αυτό έχουν μείνει κατάπληκτοι με την απίστευτη ποιότητα στην σκηνική παρουσία του Μάικλ Τζάκσον», αναφέρει ο Λύντον, Πρόεδρος & CEO της Sony Pictures. «Αυτή η ιστορική μαγνητοσκόπηση της τελευταίας φοράς που τραγούδησε και χόρεψε πάνω στη σκηνή δείχνει τον θρυλικό αυτό καλλιτέχνη με ένα δυναμικό τρόπο, σε πεντακάθαρη εικόνα και ήχο. Αντιλαμβανόμαστε πόσο σημαντική είναι η παραγωγή μίας ταινίας που αποτείνει φόρο τιμής στον Μάικλ ως καλλιτέχνη και είναι τιμή μας που συνεργαζόμαστε με το Ίδρυμα Μάικλ Τζάκσον για να δώσουμε στο κοινό το δώρο της τελευταίας του συναυλίας. Είμαι πεπεισμένος ότι η ταινία αυτή θα αποτελέσει μία ακόμα απόδειξη πως ο Μάικλ Τζάκσον ήταν ένας από τους μεγαλύτερους καλλιτέχνες που τίμησε τη σκηνή.»\nΗ κινηματογραφική έξοδος της ταινίας στην Ελλάδα θα είναι ταυτόχρονη με την έξοδο της ταινίας στην Αμερική. Η διανομή θα γίνει από την Audio Visual Enterprises, για λογαριασμό της Sony Pictures Releasing International.\nΗ επιστροφή του Αλεξάντερ Πέιν\nΟ βραβευμένος με Όσκαρ Αλεξάντερ Πέιν συνεργάζεται ξανά με την Fox Searchlight, πέντε χρόνια μετά την παγκόσμια επιτυχία του "Πλαγίως", για την σκηνοθεσία της οικογενειακής κωμικοτραγικής ταινίας "The Descendants", η οποία θα είναι και η πρώτη ταινία μεγάλου μήκους που σκηνοθετεί μετά το "Πλαγίως".\nΟ Ελληνοαμερικανός σκηνοθέτης (το επίθετο του παππού του ήταν Παπαδόπουλος πριν γίνει Πέιν) "ραφινάρει" προς το παρόν το σενάριο των Νατ Φάξον και Τζιμ Ρας, το οποίο βασίζεται στο ομώνυμο μυθιστόρημα - ντεμπούτο του Κάουι Χαρτ Χέμινγκς.\nΚεντρικός ήρωας στην ιστορία του "The Descendants" είναι ένας πλούσιος κτηματίας, ο οποίος αναζητά, μαζί με τις δυο κόρες του, τον εραστή της συζύγου του, με σκοπό να κρατήσει την οικογένεια ενωμένη. Φόντο της ιστορίας αποτελεί η Χαβάη, όπου θα ξεκινήσουν τα γυρίσματα στο τέλους του έτους ή στις αρχές του 2010.\nΝέα φωτογραφία από την ταινία ΑVATAR !\nΗ Fox δημοσίευσε νέα φωτογραφία απο την ταινία AVATAR οπου φαίνεται ο Sam Worthington και στο backround το Avatar του !\n▼ 15/08 (32)\nInglourious Basterds - Basterdοποιήστε τον εαυτό σ...\nΤο Κακό στην Εποχή των Ηρώων (2009): Evil II teas...\nΣάββατο - 15/8/2009 - Ταινίες στην ελληνική τηλεόρ...\nH Universal Θέλει τον Robert Downey Jr. ως το νέο...\nΤο THIS IS IT του ΜAΪΚΛ ΤΖΑΚΣΟΝ τον Οκτώβριο στους...


ΙΕΡΟΣ ΝΑΟΣ ΚΟΙΜΗΣΕΩΣ ΘΕΟΤΟΚΟΥ ΗΛΙΟΥΠΟΛΕΩΣ: 29-3-2016 H Χριστιανική Οικογένεια, ο θεμελιώδης λίθος, το κύτταρο της Ελληνικής Κοινωνίας\n29-3-2016 H Χριστιανική Οικογένεια, ο θεμελιώδης λίθος, το κύτταρο της Ελληνικής Κοινωνίας\nΟ σκελετός του οικοδομήματος αυτού απαρτίζεται από την Κυβέρνηση μ' όλες τις λειτουργίες της\n( Διοίκηση, Αστυνομία, Παιδεία, Εκκλησία κλπ), τα δε θεμέλια του κοινωνικού οικοδομήματος απαρτίζονται από τις οικογένειες. Ώστε είναι δηλαδή η οικογένεια ο θεμελιώδης λίθος, το κύτταρο της κοινωνίας όπως λένε.\nΑπάντηση: Πολλές φορές ένιωσα αυτή την έλλειψη και πολλές φορές ένιωθα μόνος μου στην οικογένεια. Υπήρχε οικονομικό πρόβλημα, δούλευαν και οι δυο γονείς μου. Έλειπαν πολλές ώρες απ'το σπίτι κι έτσι από μικρό παιδί ήμουν αναγκασμένος να μένω σπίτι μόνος, κι έβλεπα τα παιδάκια έξω να παίζουν. Μου λείπανε και τα παιχνίδια…Ακόμη και τώρα με πονάνε αυτές οι καταστάσεις, βλέπω παιδάκια να τα'χουν όλα και θα 'θελα να τα' χω ζήσει κι εγώ. Αλλά το βασικότερο ήταν η μοναξιά. Αργότερα στο σχολείο ήταν η μόνη επαφή που είχα με ανθρώπους. Κάποια στιγμή άρχισα να αντιδρώ σ' αυτά, υπήρχε και πίεση. Ήθελα να είμαι ελεύθερος, να κάνω αυτό που εγώ θέλω. Οι δικοί μου, μου λέγανε « εμείς έχουμε κουραστεί τόσα χρόνια για σένα», κι όλα αυτά με βαραίνανε. Ήθελα να φανώ αντάξιος σ'αυτά που κάνατε, να μην τους στεναχωρήσω, αλλά δεν το άντεχα… Εκτός από τη μοναξιά είχα και φοβερή απαισιοδοξία..


Κακοκαιρία Ζηνοβία Προβλήματα Κίνηση Χιόνια\n30/12/2019, 19:23 Upd: 30/12/2019, 20:34 57\nΑποκαταστάθηκε η κυκλοφορία στην Εθνική Οδό Αθηνών - Λαμίας σύμφωνα με ανακοίνωση της Τροχαίας λίγο πριν τις 8:30 το βράδυ της Δευτέρας.\nΌπως δήλωσε ο γενικός γραμματέας Υποδομών Γιώργος Καραγιάννης στο ΑΠΕ-ΜΠΕ, περίπου στις 9.30 το βράδυ υπολογίζεται να ομαλοποιηθεί η κατάσταση καθώς έχει σχηματιστεί ουρά 3,5 χιλιομέτρων.\nΠαράλληλα ο υπουργός Μεταφορών και Υποδομών κ. Καραμανλής ενημερωνόταν συνεχώς από νωρίς το απόγευμα για την εξέλιξη του προβλήματος και περίπου στις 7.15 μμ μετέβη επιτόπου για να συντονίσει από κοντά την κατάσταση.\nΛίγο πριν τις 7:00 το βράδυ της Δευτέρας, σύμφωνα με ανακοίνωση της Νέας Οδού, η κατάσταση στην εθνική οδό είχε ως εξής:\nΥπενθυμίζεται ότι η κυκλοφορία, σύμφωνα και με τις υποδείξεις της τροχαίας, λόγω των έντονων καιρικών φαινομένων θα είναι δυνατή μόνο με αντιολισθητικές αλυσίδες και μετά τη λήξη των εκτροπών.\nΗ κυκλοφορία είχε διακοπεί έπειτα από απόφαση της Τροχαίας στο ρεύμα προς Λαμία από το ύψος των διοδίων Αφιδνών και στο ρεύμα προς Αθήνα πριν από τα Οινόφυτα λόγω της «σφοδρότητας των καιρικών φαινομένων».\nΌπως ήταν αναμενόμενο η διακοπή κυκλοφορίας προκάλεσε τεράστια ταλαιπωρία στους οδηγούς που βρίσκονταν ακινητοποιημένοι στα αυτοκίνητά τους μέσα στο χιόνι περιμένοντας τις υποδείξεις της Τροχαίας.\nΣτην Εθνική Οδό Αθηνών- Λαμίας βρίσκονταν λίγο μετά τις 7 το απόγευμα και ο υπουργός Υποδομών και Μεταφορών, Κώστας Καραμανλής και ο Γενικός Γραμματέας Υποδομών Γιώργος Καραγιάννης.\nΣύμφωνα με απόφαση της κυβέρνησης, θα ισχύει ελεύθερη διέλευση στα διόδια για όλη τη νύχτα και ενδεχομένως και για αύριο.\nΙσχυρές δυνάμεις της Πυροσβεστικής απεγκλωβίζουν οχήματα και αποκαθιστούν την κυκλοφορία\nΜάχη δίνουν έδωσαν οι πυροσβέστες λίγο μετά το Σείριο για να απεγκλωβίσουν τρεις νταλίκες, ενώ βοηθούν τους οδηγούς που δεν προνόησαν να τοποθετήσουν αλυσίδες στα αυτοκίνητα τους.\nΤην εικόνα που επικρατούσε στην εθνική οδό Αθηνών- Λαμίας στο ύψος των διοδίων Αιφιδνών έδωσε στο protothema.gt o υπαρχηγός του Πυροσβεστικού Σώματος, Στέφανος Κολοκούρης, ο οποίος βρισκοταν στο αντίθετο ρεύμα από Αιφίδνες προς Λαμία. Όπως είπε στο protothema.gr: «Κάναμε επιχείρηση με πολλούς άντρες της Πυροσβεστικής και με το μηχανοκίνητο τμήμα πυροσβεστικών επιχειρήσεων και αυτή τη στιγμή που σας μιλάω η ροή προς Αθήνα είναι κανονικότατη. Γίνονται προσπάθειες και σε ένα σημείο μετά τον Σείριο, όπου έχουν ακινητοποιηθεί δυο με τρεις νταλίκες. Όλες οι πυροσβεστικές δυνάμεις είναι επί ποδός και βοηθούν όσους οδηγούς δεν προνόησαν να τοποθετήσουν αλυσίδες στα αυτοκίνητα τους. Και στα δυο ρεύματα υπάρχει συνεχή ροή των οχημάτων, με εξαίρεση τον παράδρομο της εθνικής οδού καθώς όσα οχήματα βρίσκονται εκεί κινούνται με χαμηλότερη ταχύτητα».\nΈκλεισε το απόγευμα η Αθηνών - Λαμίας και στα δύο ρεύματα - Εκατοντάδες εγκλωβισμένοι οδηγοί\nΜε το δεύτερο μεγάλο κύμα της κακοκαιρίας «Ζηνοβία» να βρίσκεται σε πλήρη εξέλιξη από το βράδυ της Κυριακής, η κυκλοφορία όλων των οχημάτων από τα διόδια Αφιδνών διακόπηκε και στα δύο ρεύματα νωρίς το απόγευμα, λόγω της σφοδρότητας των καιρικών φαινομένων.\nΤο εκχιονιστικό «κόλλησε» επειδή δεν είχε αντιολισθητικές αλυσίδες - Δείτε βίντεο:\nΑξίζει να σημειωθεί πάντως, όπως φαίνεται και από τις φωρτογραφίες που δημοσιεύει το protothema.gr από την Μαλακάσα, η ΛΕΑ έχει και αυτή μπλοκαριστεί από αυτοκίνητα...


Ασθένεια αγγουριάς - Ρώτα το Κηπολόγιο\nΠρόβλημα στα φύλλα της αγγουριάς. Ποια ασθένεια είναι αυτή και πώς αντιμετωπίζεται;\nστάλθηκε 09 Ιούν '15, 07:07\nτροποποιήθηκε 09 Ιούν '15, 20:34\nΓεια χαρά Αυτά τα μαυρακια τι είναι ??μαμουνακια η περιττώματα ??κοιτάξτε με μεγενθυντικο φακό!! Μια φωτογραφία και της πρόσθιας όψης του φυτού καθώς και μια αλλη με ολόκληρο το φυτο Θα βοηθούσε\nαπαντήθηκε 09 Ιούν '15, 16:23\nΕυχαριστώ. Τα μαυράκια είναι κοπριά. Το φύλλο ήταν το κοντινότερο στο χώμα.\n(09 Ιούν '15, 20:36) jov\n1]Εχεις πολλα φυλλα σε τετοια κατάσταση ?ειναι παλιο φύλλο μηπως και μαραθηκε?παρε φώτο ολο το φυτο να δούμε τι αναπτυξη έχει? πόσο μερων ειναι το φυτό σου?αυτά τα ασπρακια που φαινοντε απο κατω πλευρά δεν διακρινω καλά\nαπαντήθηκε 09 Ιούν '15, 23:31\nτροποποιήθηκε 09 Ιούν '15, 23:35\nΤο σύμπτωμα άρχισε από τα πρώτα κάτω φύλλα και σιγά-σιγά προχωρεί προς τα επάνω. Το φυτό είναι περίπου ενός μηνός και έχει αρχίσει να δίνει αγγούρια.\n(11 Ιούν '15, 08:01) jov\nΚαλημέρα σήμερα το πρωί εκανα ενα λεπτομερη έλεγχο στα φυτά μου, στις αγγουριες μου είδα κάμποσα φύλλα απο τα παλιά ,που ήταν σαν και την φωτογραφία σου ,παίρνοντας τον μεγενθυντικο φακό είδα οτι πρόκειται για φυσιολογική φθορά λόγω παλαιότητας, αν και σε 2 φύλλα τσακωσα αυγά σε μέγεθος κεφάλι καρφίτσας κίτρινο χρώμα ,και έτσι γλύτωσαν απο μελλοντική ασθένεια, σήμερα το βράδυ θα κουρεψω τις αγγουριες να πάρουν δύναμη να το κανεις και εσύ! Επίσης οποτε βλέπεις φύλλο όπως αυτά ης φοτωγραφιας απλα κοψετε τα καλό θα της κανεις ,η αγγούρια βγάζει συνέχεια φύλλα ,και θέλει κούρεμα χαμηλά να παιρνει αέρα και φώς το χώμα της, και νεράκι,επίσης μην ξεχάσεις αυτες τις μέρες έχει υγρασία,,, ψεκασμα θειοχαλκινης\nΤο πρωτο αγγουράκι του καλοκαιριού μεγάλωσε σε λιγες μέρες θα μπει στο πιάτο μου!!!καλη τύχη στα φυτά και σε σενα\nαπαντήθηκε 10 Ιούν '15, 15:47\nτροποποιήθηκε 10 Ιούν '15, 15:50\nΕυχαριστώ για την απάντηση. Οι αγγουριές είναι ολοζώντανες και άρχισαν να δίνουν τα πρώτα αγγουράκια. Ελπίζω να πρόκειται απλώς για φυσιολογική φθορά. Ψεκάζω με Antracol, αλλά μάλλον θα το γυρίσω σε θειοχαλκίνη. Έχω ολόκληρο περιβόλι στην ταράτσα του σπιτιού: ντομάτες, πιπεριές, μελιτζάνες, φράουλες, μυρωδικά και τρία δέντρα σε βαρέλια (βερικοκιά, κερασιά και ελιά). Χθες φάγαμε τα πρώτα βερίκοκα. Καλή προκοπή στα φυτά σου.\n(11 Ιούν '15, 08:08) jov\nΕλα!!!! και εσύ κηπουρός της ταράτσας σαν και εμένα είσαι Πάρε και ενα ψήφο!\nαπαντήθηκε 11 Ιούν '15, 11:16\nΤη Δευτέρα θα έχεις φωτογραφίες από το δικό μου περιβόλι. Βρίσκεται στην ταράτσα του εξοχικού. Θα το επισκεφθώ το Σ/Κ. Χάρηκα για τη γνωριμία.\n(11 Ιούν '15, 11:47) jov\nΗ ερώτηση έγινε: 09 Ιούν '15, 07:07\nΤην είδαν: 3,492 φορές\nΤελευταία αλλαγή: 11 Ιούν '15, 11:47\nΔε κρατάει τα λουλούδια η ντοματιά κ η αγγουριά\nΑσπρα φύλλα αγγουριάς\nΔεν μπορω να ξεχωρισω τις αγγουριες απο τις πεπονιες\nΑγγουριά που ξεράθηκε\nΚηλίδες στα φύλλα αγγουριας


Κρίστη Παπαδοπούλου: “Έγιναν πολλά μικρά θαύματα την περίοδο που νόσησα από καρκίνο” – STAR 92.9\nΚρίστη Παπαδοπούλου: “Έγιναν πολλά μικρά θαύματα την περίοδο που νόσησα από καρκίνο”\n11 Δεκεμβρίου, 2020 at 3:42 μμ\n“Ήταν μία δύσκολη περίοδος. Εξαιτίας αυτής της εμπειρίας αποφάσισα πώς υπάρχουν δύο δρόμοι στη ζωή”, εξομολογείται η Κρίστη Παπαδοπούλου.\nΕσύ είσαι αντιστοίχως τόσο δοτική και ανοιχτή με τους ανθρώπους στη ζωή σου;\nΕίμαι πολύ ανοιχτή. Εμπιστεύομαι τους ανθρώπους. Θεωρώ πώς ο καθένας μας κρύβει μία ιστορία πίσω του η οποία μπορεί να είναι και δύσκολη. Ποτέ δε ξέρουμε ουσιαστικά τι περνά ένας άνθρωπος. Δε μπορούμε να είμαστε από την αρχή μιας γνωριμίας αρνητικά διακείμενοι ή προκατειλημμένοι.\nΗ Μάγδα ξέρει τα μυστικά που ουσιαστικά στοιχειώνουν τον Αιμίλιο.\nΠροσπαθεί να τον βοηθήσει. Είναι δίπλα σε ότι συμβαίνει στον Αιμίλιο. Η Μάγδα ήταν δημοσιογράφος. Έχει επιλέξει ουσιαστικά να αφήσει πίσω της αυτή την επαγγελματική δραστηριότητα μόνο και μόνο για να στραφούν τα φώτα της δημοσιότητας απέναντι στον άνδρα της. Κάνει πολλά ουσιαστικά πράγματα για τους άλλους.\nΘα την προδώσει ο Αιμίλιος;\nΤην προδίδει συνεχώς, αλλά η ίδια δεν το καταλαβαίνει. Διαρκώς μαθαίνει πράγματα που έχει κάνει ο Αιμίλιος και αρνείται να τα πιστέψει.\nΝέες αποκαλύψεις για τις κινήσεις που έκανε η Ρούλα Πισπιρίγκου, μετά τον θάνατο της Τζωρτζίνας έφερε στο φως το T-live…\nΤο μυστικό της σχέσης της Demy με τον Κύπριο σύντροφο της Κωνσταντίνο\nΤον έρωτα στα μάτια του Κύπριου αγαπημένου της Κωνσταντίνου Κωνσταντίνου, έχει βρει τα τελευταία χρόνια η Demy. ΔΕΙΤΕ ΕΔΩ: Όλα τα νέα των celebrities με…\nReunion μετά από καιρό έκαναν η Τζένη Μπαλατσινού, η Μαρία Κωνσταντάκη και η Βίκυ Σταυροπούλου. Τζένη Μπαλατσινού: Η trendy…\nΓέννησε η Ρένα Μόρφη | Zappit\nΗ Ρένα Μόρφη κι ο Ορέστης Φαληρέας έγιναν γονείς. Σε πελάγη ευτυχίας πλέουν η Ρένα Μόρφη κι ο σύζυγός της…


VWmk6 - VWClub.GR Forum\nΦίλε σε χαιρετώ, διάβασα προχθές το ποστ που εβαλες στο club για το πρόβλημά με τις θερμοκρασίες του λαδιού στο mk6 σου.... Εχω και εγω το ιδιο θεμα... Ψάχνοντας επεσα στη δημοσίευση σου... Βρήκες καποια λύση?? Επίσης πιο παλια το αυτοκίνητο μου δεν είχε τέτοιο θέμα...\nΚαλησπέρα φιλε μου και συγνωμη τωρα ειδα το μνμ .. οχι δεν ειχα βρει λυση σχετικα με τη θερμοκρασια λαδιου του αυτοκινητου ! Κανοντας τοτε βολτα με καινουργιο mk7 της αντιπροσωπειας παρατηρησα οτι και το καινουργιο δουλευε με τετοιες θερμοκρασιες. ισως η αναβαθμιση λογισμικου ισως ο καινουργιοσ θερμοστατης να αλλαξαν τις θερμοκρασιες! λυπαμαι που δε μπορω να σε βοηθησω αλλιως\nVWmk6 replied to VWmk6's topic in Κινητήρας - Diesel\nΦιλε μου @kapnias οταν το αφηνω στο ρελαντι , να κρυώσει η θερμοκρασια λαδιου πεφτει αναλογα και με τις καιρικεσ συνθηκεσ 96-98 βαθμους.. σε χαλαρες διαδρομές εχω 100-107 εφοσον παω μεχρι 110 χλμ/ωρα .. στα 150 σταθερα ανεβαινω στους 114-123 και σε τελικιασματα εχω 127 το λιγοτερο αλλα φτανω 135-136 ..!\nΑν εννοεις τον αισθητηρα που ειναι στο καρτερ τον εχω αλλαξει ! Εκτος και αν υπάρχει και αλλος...\nΕχω δοκιμασει castrol edge 5w30 Aral 5w30 και τωρα liqui moly 5w40.. οποτε δε νομιζω να φταει τοτο το λαδι. Ολα την ιδια συμπεριφορα μου βγαζανε!\nVWmk6 posted a topic in Κινητήρας - Diesel\nΕπειτα απο καιρο , αλλαχτηκε θερμοστατης , ο οποιος δεν υπήρχε στην αντιπροσωπεια , οποτε εγινε παραγγελια απο Γερμανια! η θερμοκρασία σταθεροποιήθηκε αλλα περιπου 5 βαθμούς πανω απο το αλλο αυτοκίνητο (μετρήσεις υπολογιστη ) . το οργανο θερμοκρασίας παραμένει σταθερο! η θερμοκρασία λαδιών ομως μου είναι σταθερα 10 βαθμούς επανω σε συγκριση με αλλα αυτοκίνητα ! αλλάχτηκε ψυκτρα λαδιων και το προβλημμα παραμένει , αλλάχτηκε ψυγειο καλοριφέρ , και τα λάδια το ίδιο.. εχω με σταθερη ταχύτητα 120 χλμ θερμοκρασια λαδιού απο 105-110 βαθμούς. Στα τερματα φτάνω μεχρι 122+ αλλα ποτε δεν πεφτω κατω απο 99-100. Εσάς σε τι θερμοκρασία λαδιού δουλευει;\nVWmk6 replied to chris_87's topic in Meetings / Events\nΠολύ πιθανόν εκτός απροόπτου και εγώ μέσα +1 φιλος με scirocco!\nVWmk6 posted a topic in Προβλήματα\nΚαλημέρα σας! Εδώ και μια εβδομάδα προσπαθώ να βρώ πιθανά αίτια του προβήματος μου και τιποτα. Ας τα πάρουμε απο την αρχή. Παραμονές πρωτοχρονιάς κινούμενος σε ανηφόρα απο Τρικαλα προς Πετρουλι με θερμοκρασία περιβαλοντος -5 C και με πολυ χαλαρο στυλ οδηγησης παρατηρω το δεικτη θερμοκρασιας να εχει ανεβει στους 110 βαθμους. Αμεσως απο 4η ταχυτητα κατεβαζω 3η και ο δεικτης πηγαινει σφερα στα κανονικα του επιπεδα. Απο εκει και περα σε καθημερινες συνθηκες ολα φυσιολογικα εκτος του οτι το αυτοκινητο εφτανε στους 90 απιστευτα γρηγορα και το ιδιο γρηγορα αναβε και το βεντιλατερ του , αλλα χωρις ο δεικτης να ξεφευγει. Πριν 10 μέρες κινουμενος προς Αθήνα , με ταχυτητες 150-160 παρατηρούσα το ιδιο φαινομενο. Η θερμοκρασια σκαρφαλωνε στους 100-110 , με το που αλλαζα απο 5η σε 4η η θερμοκρασια επεφτε αμεσα. Επιστρεφοντας απο Αθήνα και ενω το φαινομενο γινοταν ολο και πιο συχνο ξαφνικα το μοτερ αλλαζει θορυβο. Ανοιγω το καπο και παρατηρω οτι τα δυο μπεκ παιζουν. Νομιζοντας οτι απλως ξεσφυξε η βιδα που τα κρατα συνεχισα να φτασω σε ενα πρατηριο ωστε να την σφιξω. Δεν προλαβα ομως η βιδα κοπηκε .. Γερανος - συνεργειο - αλλαγη βιδας - φλατζων στο πλαστικο καπακι . Από θέμα θερμοκρασιας το συνεργειο μου προτινε αλλαγη θερμοστατη , ο οποιος και αλλαχτηκε χωρις αποτελεσμα. Αλλάχτηκε και το ψυγειο νερου με το φοβο οτι μπορει να ειναι βουλωμενο. Η θερμοκρασια σταθεροποιηθηκε αλλα και παλι σε υψηλα επιπεδα. Στο οργανακι στο ταμπλο δε ανεβαινει πανω απο 90 αλλα με τον υπολογιστη σε βολτα δοκιμαστικη το ψυκτικο υγρο ειχε θερμοκρασια απο 93 εως 103 βαθμους και το βεντιλατερ δουλευε μεχρι η θερμοκρασια να πεσει κατω απο 95 , θερμοκρασια που βλεπαμε μονο οταν το αυτοκινητο εμενε σταματημενο! Δοκιμαζοντας με υπολογιστη ακριβως ιδιο αυτοκινητο αλλα με αυτοματο σασμαν , οι θερμοκρασιες που βλεπαμε ειναι 88- 91 βαθμους και το βεντιλατερ δεν ανοιγε με τιποτα με τις ιδιεσ καιρικες θερμοκρασιες! Απο το συνεργειο μου ειπαν οτι ειναι σιγουροι σχεδον οτι φταει η τρομπα νερου , η οποια ομως ειχε την ιδια ροη επιστρεφομενων νερων στο παγουρι νερου και στα δυο αυτοκινητα. Σημερα ανοιχτηκε και η τρομπα. Τα πτερυγια της ηταν κανονικα. Το μονο που παρατηρησαμε ηταν μια μικρη διαρροη νερου. Οποτε το προβλημα λογικα δεν ειναι ουτε απο εκει. Εχετε αντιμετωπισει κατι παρομοιο; Η μόνη σκεψη που κανω τωρα ειναι , επειδη απλα δουλευει σε υψηλοτερες θερμοκρασιες αλλα δεν ξεφευγει , να φταει ο θερμοστατης ο καινουργιος.Ποια η αποψη σας; Update Επειτα απο καιρο , αλλαχτηκε θερμοστατης , ο οποιος δεν υπήρχε στην αντιπροσωπεια , οποτε εγινε παραγγελια απο Γερμανια! η θερμοκρασία σταθεροποιήθηκε αλλα περιπου 5 βαθμούς πανω απο το αλλο αυτοκίνητο (μετρήσεις υπολογιστη ) . το οργανο θερμοκρασίας παραμένει σταθερο!\nVWmk6 posted item in Vehicles\nVWmk6 replied to pitcap's topic in Τα μέλη μας / Our Members\nVWmk6 added images to a gallery album in Member's Gallery


Πως να εξηγήσουμε στα παιδιά τι είναι ο θηλασμός; - e-mama\nΠως να εξηγήσουμε στα παιδιά τι είναι ο θηλασμός;\nΟ θηλασμός είναι θαυμάσιο πράγμα. Το μαγικό φίλτρο της ανάπτυξης και της αγάπης! Τρέφει τα μωρά και τα κρατάει υγιή και δυνατά, ενώ χτίζει έναν όμορφο δεσμό μεταξύ μαμάς και βρέφους. Το πρώτο και σπουδαιότερο εμβόλιο που θωρακίζει το βρέφος αμέσως μετά τη γέννησή του και καθ’ όλη τη διάρκεια της ανάπτυξής του.\nΟι γυναίκες παράγουν γάλα για να θρέψουν τα παιδιά τους και τα μωρά γνωρίζουν πολύ καλά τι να κάνουν για να μπορέσουν να θηλάσουν. Ο δρόμος της φύσης έχει φτιαχτεί έτσι ώστε με την ανάλογη γνώση προσπάθεια και στήριξη, να μπορέσει να θηλάσει κάθε γυναίκα.\nΓια μια μαμά που θα θηλάσει για πρώτη φορά, το ταξίδι αυτό γίνεται μεταξύ τους. Τελικά όμως, οι περισσότερες μητέρες που θηλάζουν θα πρέπει να εξηγήσουν σε άλλα μικρά παιδιά τι ακριβώς κάνουν. Είτε αυτά είναι τα μεγαλύτερα παιδιά τους, τα ανίψια τους ή ακόμα και τα παιδιά που θήλασαν κάποτε αλλά ίσως να μην θυμούνται πλέον την πράξη. Πως να εξηγήσουμε στα παιδιά τι είναι ο θηλασμός;\nΗ Ani Perreault περιγράφει πως εξήγησε στα μεγαλύτερα παιδιά της το θηλασμό:\n«Είναι ο λόγος που υπάρχουν τα στήθη στη γυναίκα, για να φτιάχνει γάλα για τα μωρά της». Και τα 2 μεγαλύτερα παιδιά μου θήλασαν μακροχρόνια και πάντα είχαμε φίλους με θηλάζοντα μωρά. Είναι απλά φυσιολογικό γι ‘αυτούς. Με ρώτησαν κάποτε τι είναι η φόρμουλα. Τους εξήγησα ότι είναι μια επιλογή για τις μητέρες που δεν μπορούν ή δεν επιθυμούν να θηλάσουν.\nΤα παιδιά έχουν πάντα περιέργεια να μάθουν για το θηλασμό. Μαμά, γιατί θηλάζεις; Μαμά τι είναι ο θηλασμός; Μαμά πως βγαίνει από εκεί το γάλα; Γιατί δεν πίνει ότι και εμείς;\nΔιαβάστε περισσότερα στην κατηγορία μας “Θηλασμός”\nΕίναι σημαντικό να δίνουμε καθαρές απαντήσεις, χωρίς περιστροφές. Και είναι σημαντικό να γνωρίζουν τα παιδιά την πραγματική ορολογία για τα μέρη του σώματος αντί για χαριτωμένες ονομασίες. Πχ «στήθος» αντί για «μεμέ». Αυτό το κάνει να πλησιάζει στα μέτρα τους ως αυτό που πραγματικά είναι. Μια όμορφη, φυσιολογική διαδικασία.\nΗ Katie Stitzer περιγράφει πως εξήγησε στην κόρη της το θηλασμό:\nΗ κόρη μου ήταν σχεδόν 3 όταν γεννήθηκε ο γιος μου. «Πίνει γάλα. Τα νέα μωρά χρειάζονται μόνο γάλα και οι μαμάδες μπορούν να το φτιάξουν για τα μωρά τους. Και εσύ έπινες γάλα από μένα όταν ήσουν μικρή.» Αυτή ήταν η εξήγηση που της έδωσα.\nΤις περισσότερες φορές η πιο σωστή απάντηση είναι η απόλυτη αλήθεια. Απλά. Και αν η αλήθεια έρθει μέσα από ένα παραμύθι ακόμη καλύτερα!\nΓράφει η μαία Κουκουτσάκη Έφη για το παιδικό παραμύθι «Μαμά γιατί θηλάζεις;»:\nΣτην προσπάθεια να περάσουμε το μήνυμα του μητρικού θηλασμού σε κάθε οικογένεια, μέσα από μία συλλογική προσπάθεια, προχωρήσαμε στην έκδοση ενός παιδικού παραμυθιού με τίτλο «Μαμά γιατί θηλάζεις;». Είναι αφιερωμένο σε όλες τις μαμάδες, αλλά απευθύνεται σε όλη την οικογένεια.\nΚουκουτσακη Έφη Μαία – Δανιηλ Μαρία Παιδίατρος – Δανιηλ Νατάσα Φιλόλογος Εικονογράφος\nΣκοπός του βιβλίου είναι να βοηθήσει τους γονείς να εξηγήσουν στα παιδιά τους με χιουμοριστικό τρόπο τι είναι ο μητρικός θηλασμός. Γιατί είναι απαραίτητος και ωφέλιμος και τα παιδιά να τον αντιμετωπίζουν σαν μια διαδικασία όμορφη και απολύτως φυσιολογική. Και όλα αυτά παρουσιάζονται με τρόπο απλό και σύντομο (24 σελίδες).\nΤο περιεχόμενο του βιβλίου μας αφορά τα βάσανα της οχτάχρονης Αθηνάς, που ξεκινούν όταν η μητέρα της αρχίζει να θηλάζει το νεογέννητο αδερφάκι της. Ο τετράχρονος αδερφός της Αλέξης έχει πολλές απορίες και όλοι προσπαθούν να του εξηγήσουν «Γιατί η μαμά θηλάζει», ή «φηλάζει», όπως λέει ο ίδιος. «Γιατί το μωρό δεν πίνει γάλα από το μπιμπερό;», «Γιατί δεν θηλάζουμε κι εμείς;» και πολλές άλλες ερωτήσεις θα βρουν τις απαντήσεις τους…


ηλεκτρικές συσκευές | periergos.gr\nΤι κάνει ο ιονιστής στο κλιματιστικό;\nΔιαβάστε περισσότερα για Τι κάνει ο ιονιστής στο κλιματιστικό;\nΤι κάνει ο ιονιστής;\nΤι δουλειά κάνει ο ιονιστής;\nΔιαβάστε περισσότερα για Τι κάνει ο ιονιστής;\nΠοιες είναι οι ώρες λειτουργίας των καταστημάτων Σαραφίδης;\nΔιαβάστε περισσότερα για Ποιες είναι οι ώρες λειτουργίας των καταστημάτων Σαραφίδης;\nΠόσα watt έχει ένα ψυγείο;\nΔιαβάστε περισσότερα για Πόσα watt έχει ένα ψυγείο;\nΠως να ξεκιτρινίσω τις άσπρες συσκευές;\nΔιαβάστε περισσότερα για Πως να ξεκιτρινίσω τις άσπρες συσκευές;\nΔιαβάστε περισσότερα για Αγόρασα ένα πλυντήριο το οποίο μέσα στον χρόνο της εγγύησης παρουσίασε πρόβλημα. Πρέπει να επιβαρυνθώ με έξοδα επίσκεψης του τεχνικού; Σε περίπτωση που πρέπει να επιδιορθωθεί το πλυντήριο θα επιβαρυνθώ με έξοδα αποστολής, μεταφοράς κ.λ.π.;\nΔιαβάστε περισσότερα για Αγόρασα ένα προϊόν που παρουσίασε εντός του χρόνου της εγγύησης σημαντικό πρόβλημα ασφάλειας. Πρέπει να απευθυνθώ στον πωλητή ή στον εισαγωγέα/αντιπρόσωπο;\nΔιαβάστε περισσότερα για Σε περίπτωση ευθύνης του πωλητή για πραγματικό ελάττωμα ή για έλλειψη συνομολογημένης ιδιότητας ενός προϊόντος (π.χ. ηλεκτρονικού υπολογιστή), τι δικαιώματα έχω;


ΒΟΥΛΕΥΤΙΚΕΣ ΕΚΛΟΓΕΣ 2015 - 2012 - 2011GREEK ELECTIONS GALLOP ΔΗΜΟΣΚΟΠΗΣΕΙΣ - EKLOGES EXIT POLL 2013: 24 Σεπ 2009\nΗ οικονομία σταθερά στο επίκεντρο της προεκλογικής κόντρας ΝΔ-ΠΑΣΟΚ\nΗ οικονομία εξακολουθεί να βρίσκεται στο επίκεντρο της αντιπαράθεσης ΝΔ-ΠΑΣΟΚ με τον Γιώργο Κουμουτσάκο να ασκεί δριμύτατη κριτική στον Γιώργο Παπανδρέου για τις προτάσεις του που αφορούν στην προστασία των δανειοληπτών.\nΟ εκπρόσωπος της ΝΔ μίλησε για τα «6+1 ψέμματα» που αναφέρονται στο σχετικό φυλλάδιο του ΠΑΣΟΚ, κάνοντας μάλιστα λόγο για γκάφα από πλευράς της Αξιωματικής Αντιπολίτευσης, αφού αρκετά από όσα αναφέρονται στο φυλλάδιο ισχύουν ήδη.\n«Η κυβέρνηση έχει θεσμοθετήσει το ακατάσχετο της μοναδικής κατοικίας για χρέη μέχρι 10.000 ευρώ σε πιστωτικές κάρτες και καταναλωτικά δάνεια, καθώς επίσης έχει αυξήσει το όριο του ακατάσχετου της μοναδικής κατοικίας από 10.000 σε 20.000 ευρώ» είπε.\nΠαράλληλα, αναφέρθηκε στο νόμο του 2009 που αφορά στις εισπρακτικές εταιρείες, στο νόμο του 2007 για τα «ψιλά γράμματα» στους τραπεζικούς όρους, αλλά και στο «πάγωμα» όλων των πλειστηριασμών για χρέη έως 200.000 ευρώ μέχρι το τέλος του 2009.\n«Είναι σκοτεινή προπαγάνδα ή μεγάλο ψέμα,ρώτησε ο κ. Κουμουτσάκος και πρόσθεσε ότι σε κάθε περίπτωση οφείλουν να ζητήσουν συγγνώμη και να αποσύρουν το φυλλάδιο» κατέληξε.\nΑπό πλευράς ΠΑΣΟΚ ο εκπρόσωπος Τύπου Γιώργος Παπακωνσταντίνου απάντησε με «5 ερωτήματα» προς την κυβέρνηση που αφορούν στα εισοδήματα των πολιτών, των συνταξιούχων, καθώς και στα επιδόματα.\nΟ ίδιος υπεραμύνθηκε των προτάσεων του ΠΑΣΟΚ λέγοντας ότι ο κ. Παπανδρέου έχει καταθέσει συγκεκριμένες προτάσεις, όπως και συγκεκριμένα νομοσχέδια που θα κατατεθούν στη Βουλή, εφόσον το ΠΑΣΟΚ κερδίσει τις εκλογές και σχηματίσει κυβέρνηση.\nΠαράλληλα, κατηγόρησε τον πρωθυπουργό ότι επιχειρεί να φοβίσει τους πολίτες, δίνοντας μάχη οπισθοφυλακής. Τόνισε μάλιστα ότι ο τόπος χρειάζεται υπεύθυνους ηγέτες και όχι πολιτικούς που ασκούν αντιπολίτευση.\nΔηλώσεις που ξεχώρισαν από την τηλεοπτική αντιπαράθεση Καραμανλή και Παπανδρέου\n● Ένα μεγάλο δημόσιο χρέος που χτίστηκε μέσα από τις δεκαετίες είναι η κληρονομιά των κυβερνήσεων του ΠΑΣΟΚ και πρέπει να το αντιμετωπίσουμε. Και πρέπει να το αντιμετωπίσουμε τώρα, έτσι ώστε να μην αναγκαστούμε ως κοινωνία αργότερα να πάρουμε πιο δύσκολα, πιο δυσβάσταχτα, πιο οδυνηρά μέτρα.\n● Πείτε μου τι έχετε πει για φορολογικά;\nΣήμερα άκουσα πάλι να λέτε «ένα δίκαιο φορολογικό σύστημα». Αυτό το ακούω από τότε που ήμουν μωρό! Η πραγματικότητα είναι, έχετε πει θα κάνετε ενιαία φορολόγηση για όλα τα εισοδήματα, ενιαία κλίμακα και ποια είναι αυτή η κλίμακα;\nΠοιοι θα είναι οι συντελεστές; Τι ορίζετε μικρά ή μεσαία εισοδήματα; Θα φορολογήσετε, για παράδειγμα, λέγοντας ότι θα φορολογήσετε όλα τα εισοδήματα, και τους αγρότες και τα επιδόματα των δημοσίων υπαλλήλων; Θα επαναφέρετε τη φορολογία κληρονομιάς ή τη φορολογία στις γονικές παροχές;\n● Όταν ακούω για προϋπολογισμούς που τάχα έπεσαν έξω... αυτό πάντως δεν μπορεί να λέγεται από το ΠΑΣΟΚ. Σας θυμίζω ότι στον τελευταίο προϋπολογισμό προβλέπατε στην ουσία λίγο πάνω από 1% έλλειμμα και βρέθηκε να είναι τέσσερις φορές περισσότερο. Λοιπόν, είναι αποδεδειγμένο ότι επί των κυβερνήσεών σας έγινε πρωτάθλημα η δημιουργική λογιστική και η παραποίηση στοιχείων.\n● Αν δεν εξυγιάνουμε την οικονομία και δεν προσελκύσουμε επενδύσεις δεν θα αντιμετωπίσουμε την ανεργία.\n● Είναι ανάγκη να αλλάξει το πανεπιστημιακό άσυλο ώστε να μην υποθάλπει την ανεξέλεγκτη βία και την καταστροφική μανία ακραίων ομάδων. ● Τα stage είναι μία απόλυτα νόμιμη διαδικασία, που χρηματοδοτείται με κοινοτικούς πόρους, που μπορεί να μην είναι μόνιμη δουλειά, αλλά προσφέρει εμπειρία και προοπτικές.\nΔΙΟΙΚΗΣΗ - ΔΙΑΦΑΝΕΙΑ\n● Οποιαδήποτε υπόθεση εμφανίστηκε την πήγαμε στη Δικαιοσύνη. Πριν από τις ευρωεκλογές, η Βουλή έκλεισε όπως κλείνει πάντα.\n● Το ΠΑΣΟΚ δεν έχει κάνει αυτοκριτική, ούτε καν για το μεγαλύτερο σκάνδαλο των τελευταίων δεκαετιών που ήταν το σκάνδαλο του χρηματιστηρίου. Τότε η κυβέρνηση πίεζε τους πολίτες να τοποθετήσουν τα χρήματά τους.\n● Υπάρχουν υποθέσεις που ανέλαβα την ευθύνη και αναγνώρισα το λάθος μου και αναρωτιέμαι: στο ΠΑΣΟΚ έχετε τόσο μεγάλο βαθμό έπαρσης και οίησης που δεν αναγνωρίζετε τα λάθη σας;\n● Δεν έχετε ξεκαθαρίσει τη θέση σας για το μεγαλόπνοο έργο της εκτροπής του Αχελώου.\n● Είναι επικίνδυνα και ανεύθυνα τα όσα λέτε, ότι θα επανεξετάσετε τη συμφωνία για τον ΜπουργκάςΑλεξανδρούπολη. Η χώρα δεσμεύεται από τις συμφωνίες που έχει υπογράψει. ● Διέκρινα έμμεση προσπάθεια να μου καταλογίσετε υποχωρητικότητα. Αυτό δεν επιτρέπετε να το κάνετε. Έχω αποδείξει ότι μπορώ να παίρνω αποφάσεις που στενοχωρούν. Μιλώ για τη σθεναρή στάση στο σχέδιο Ανάν που βοήθησε τους Κυπρίους αδελφούς να ψηφίσουν όπως ήθελαν.\nΑντίθετα εσείς δημοσίως τους πιέζατε.\n● Δεν ήμουν στην κυβέρνηση με τα Ίμια και την υπόθεση Οτζαλάν.\n● Ζητώ νωπή λαϊκή εντολή στη βάση μίας υπεύθυνης πολιτικής που οδηγεί τη χώρα μπροστά.\n● Ο ελληνικός λαός βρίσκεται μπροστά σε ένα δίλημμα: να επιλέξει ή μία κυβέρνηση με πελατειακές εξυπηρετήσεις ή μία κυβέρνηση που θα νοικοκυρέψει τον τόπο.\n● Η κυβέρνηση της Ν.Δ. χρέωσε τη χώρα με επιπλέον 160 δισεκατομμύρια ευρώ. Πού τα πήγατε αυτά τα λεφτά; Σε ημετέρους, διαφθορά, σε συμβάσεις κάτω από το τραπέζι.\n● Τα λεφτά για να ξεκινήσει η οικονομία είναι περίπου 2,5-3 δισεκατομμύρια ευρώ. Θα τα βρούμε στους ανείσπρακτους φόρους ύψους 31 δισ. ευρώ, στη φοροδιαφυγή, στην αξιοποίηση της ανάπτυξης του ΕΣΠΑ.\n● Θα δώσουμε στην Παιδεία το 5% μέσα σε διάστημα τετραετίας και 1 δισ. στον πρώτο προϋπολογισμό.\n● Στην υγεία χρειάζεται προσωπικό. Νοσοκομεία και Μονάδες Εντατικής Θεραπείας δεν λειτουργούν επειδή δεν προσλαμβάνονται νοσηλευτές. Αλλά προσλαμβάνονται αγροφύλακες.\n● Προεκλογικά ο ΟΑΕΔ προωθεί 10.000 stage μέσα από βουλευτικά γραφεία. Αυτό είναι ένα αίσχος.\n● Σήμερα, για να βρεις δουλειά, πρέπει να έχεις μπάρμπα στην Κορώνη, τα λεγόμενα κονέ. Αυτή είναι η υποβάθμιση στον χώρο της Παιδείας.\n● Η κυβέρνηση Καραμανλή έδωσε το χειρότερο παράδειγμα διαχείρισης δημόσιου χρήματος και δημόσιας εξουσίας. Cosmote, υποκλοπές, Βατοπέδι, υπουργείο Πολιτισμού, ασφαλιστικό, ομόλογα, άγονες γραμμές. Και πόσα ακόμη δεν έχουμε εξιχνιάσει. Τα οποία παρέγραψε ο κ. Καραμανλής εν μια νυκτί και μετά ζητά από τον ελληνικό λαό να πληρώνει τους φόρους...\n● Στις 10 Σεπτεμβρίου, με απόφαση 3 υπουργών σας, αυξήσατε τους μισθούς υπαλλήλων στο υπουργείο Γεωργίας. Αυτή είναι η αξιοκρατία;\n●Δύο φορές δεν αφήσατε τους βουλευτές σας να ψηφίσουν για το θέμα του Βατοπεδίου. Τους αποσύρατε...\n● Δεν αρκεί η γενικόλογη αυτοκριτική.\nΈπρεπε να προχωρήσουμε μπροστά. Εγώ θα είχα βοηθήσει να ματώσουμε. Ακόμη και για το θέμα του Χρηματιστηρίου σάς είπα να κάνετε Εξεταστική Επιτροπή. Δεν το θελήσατε εσείς και συγκαλύψατε τις ευθύνες όσων είχαν από οποιαδήποτε παράταξη.\n● Η πράσινη ανάπτυξη δεν είναι μόνο για να προστατέψουμε αρκούδες και φώκιες. Είναι να πάμε σε διαφορετική παραγωγική βάση με διαφορετική τεχνολογία, μέσω της οποίας όμως μπορούμε να αναδείξουμε τα συγκριτικά πλεονεκτήματα της χώρας μας και να δημιουργήσουμε νέες δουλειές.\n● Το Χωροταξικό που πέρασε η κυβέρνηση για τα νησιά σχεδόν όλοι οι φορείς έχουν καταγγείλει πως θα δημιουργήσει περισσότερο τσιμέντο, ξεπούλημα των παραλιών και των δασών μας.\n● Στήριξα τον Πρωθυπουργό σε μια δύσκολη στιγμή για τα Σκόπια. Και πρότεινα σύνθετη ονομασία για πάσα χρήση.\n● Λέει ψέματα ο κ. Καραμανλής. Η δική μας κυβέρνηση κατάφερε οι Ελληνοκύπριοι να έχουν το δικαίωμα να αποφασίσουν για το μέλλον τους. Εγώ πήρα μία δύσκολη απόφαση, κ. Καραμανλή. Εσείς στο Συμβούλιο Αρχηγών είπατε «ναι». Εγώ πήρα το πολιτικό κόστος. Το Σχέδιο Ανάν έχει πεθάνει, αλλά εγώ πήρα θέση.\n● Για τον αγωγό Μπουργκάς- Αλεξανδρούπολη. Εμείς το ξεκινήσαμε, εμείς θα το τελειώσουμε.\nΕτικέτες ΒΟΥΛΕΥΤΙΚΕΣ ΕΚΛΟΓΕΣ, ΒΟΥΛΕΥΤΙΚΕΣ ΕΚΛΟΓΕΣ 2009, ΝΕΑ ΔΗΜΟΚΡΑΤΙΑ, ΠΑΣΟΚ, ΠΟΛΙΤΙΚΗ\nΓενική ευφορία προκάλεσε στις τάξεις του ΠΑΣΟΚ η εμφάνιση του Γιώργου Παπανδρέου στο ντιμπέιτ με τον Κώστα Καραμανλή. Η Ιπποκράτους θεωρεί πως ο κ. Παπανδρέου πέτυχε καθαρή νίκη στο τετ α τετ με τον κ. Καραμανλή διατηρώντας έτσι ανοιχτή την ψαλίδα ΠΑΣΟΚ- Ν.Δ.\nΠαράλληλα κατηγορεί τον κ. Καραμανλή για πέντε ψευδείς ισχυρισμούς που επιστράτευσε κατά τη διάρκεια του ντιμπέιτ για να κερδίσει εντυπώσεις. Πάντως, από τα ηγετικά κλιμάκια δόθηκε εντολή και πάλι στα στελέχη να κρατούν χαμηλούς τόνους για να αποφευχθούν φαινόμενα αλαζονείας στο κρίσιμο τελευταίο δεκαήμερο πριν από τις εκλογές της 4ης Οκτωβρίου, φαινόμενα που θα μπορούσαν- όπως λέει η Ιπποκράτους- να ανακόψουν την αθρόα προσέλευση ψηφοφόρων στο ΠΑΣΟΚ. Τα πέντε ψέματα του Καραμανλή για τα οποία, όπως είπε ο εκπρόσωπος του ΠΑΣΟΚ Παπακωνσταντίνου, «περιμένουμε επανόρθωση» είναι τα εξής:\n1Η υπόθεση της Ανθούσας. Ο κ. Καραμανλής ισχυρίσθηκε ότι ο πρόεδρος του ΠΑΣΟΚ συνηγόρησε στον αποχαρακτηρισμό δασικής έκτασης, ενώ η περίφημη έκταση που αποχαρακτηρίστηκε είναι η Κοινότητα της Ανθούσας.\n2Το δημόσιο χρέος. Υποστήριξε ο Πρωθυπουργός: «Το δημόσιο χρέος το πήρε το ΠΑΣΟΚ στο 30% του ΑΕΠ και το πήγε στο 100%». Η αλήθεια είναι ότι την τριετία Μητσοτάκη το δημόσιο χρέος αυξήθηκε 50 δισ. ευρώ και 40 μονάδες του ΑΕΠ. Από τα περίπου 260 δισ. δημόσιο χρέος σήμερα στη χώρα μας, τα 150 δισ. αφορούν περιόδους της Ν.Δ., τη σημερινή με τα 100 δισ. και την τριετία Μητσοτάκη.\n3Η ανεργία. Ο κ. Καραμανλής δήλωσε ότι «η ανεργία μειώθηκε από το 11,5% πήγε στο 7% και τώρα αυξήθηκε λίγο παραπάνω». Η αλήθεια είναι ότι το 2004 μαζί με το έγκλημα της απογραφής υπήρξε και μια αντίστοιχη παραποίηση των στοιχείων για την ανεργία. Σύμφωνα με το Ινστιτούτο Εργασίας της ΓΣΕΕ, η πραγματική ανεργία είναι στο 15%.\n4Πόσο κοστίζει το πρόγραμμα του ΠΑΣΟΚ. Κατά τον Πρωθυπουργό κοστίζει πάνω από 10 δισ. ευρώ. Η αλήθεια είναι ότι το πρόγραμμα, τον πρώτο χρόνο, κοστίζει 2,5 με 3 δισ. ευρώ.\n5Οι φόροι. Ο κ. Καραμανλής υποστήριξε ότι «η μέση οικογένεια σήμερα πληρώνει 50% λιγότερο φόρο απ΄ ό,τι πλήρωνε». Σύμφωνα με τον ΟΟΣΑ: «Από το 2004 μέχρι σήμερα, για έναν χαμηλόμισθο, η φορολογική επιβάρυνση έχει τετραπλασιαστεί. Για έναν άγαμο με μέσο μισθό έχει αυξηθεί κατά 45% και για μία οικογένεια με μέσο μισθό και δύο παιδιά έχει αυξηθεί κατά 42%».\nΚόντρα για την καμπάνια\nΣτο μεταξύ το ΠΑΣΟΚ ετοιμάζει την επικοινωνιακή του αντεπίθεση απέναντι στην προσπάθεια της Νέας Δημοκρατίας να μονοπωλήσει την προεκλογική καμπάνια, καταλαμβάνοντας όλες τις θέσεις στις γιγαντοαφίσες με τη φωτογραφία του Πρωθυπουργού Κ. Καραμανλή. Για το θέμα αυτό διαμαρτυρήθηκε έντονα στη χθεσινή συνεδρίαση της Διακομματικής Επιτροπής που συνεδρίασε υπό την προεδρία του υπηρεσιακού υπουργού Εσωτερικών Σπ. Φλογαΐτη, ο εκπρόσωπος του ΠΑΣΟΚ Μιλτιάδης Παπαϊωάννου. Το ΠΑΣΟΚ θα παρουσιάσει από τις επόμενες μέρες, καλύπτοντας όλη την τελευταία εβδομάδα των εκλογών, σποτ στην τηλεόραση και το ραδιόφωνο, που θα έχουν ως κεντρικό πρόσωπο τον Γιώργο Παπανδρέου.\nανοιχτά μικρόφωνα ... αυτοί μας κυβερνούσαν\nSPOT EKLOGES // ΣΠΟΤ ΕΚΛΟΓΕΣ 07 - Η ΝΔ ΑΛΛΑΖΕΙ ΜΟΝΟ ΕΜΦΑΝΙΣΗ\nΕτικέτες ΒΟΥΛΕΥΤΙΚΕΣ ΕΚΛΟΓΕΣ, VIDEOS\nΓ. Παπανδρέου: 'Αλλάξτε τον τρόπο διακυβέρνησης του πλανήτη'\nΤην ανάγκη ριζικής αλλαγής του τρόπου διακυβέρνησης του πλανήτη μας, των οικονομιών και του χρηματοπιστωτικού συστήματος υπογράμμισε στη συνεδρίαση της Σοσιαλιστικούς Διεθνούς που έλαβε χώρα σε αίθουσα του κτιρίου των Ηνωμένων Εθνών ο,ο πρόεδρος του ΠΑΣΟΚ και πρόεδρος της Σοσιαλιστικής Διεθνούς, Γιώργος Παπανδρέου.\nΑπαντώντας σε ερώτηση για το πως σχολιάζει το γεγονός ότι «η Ελλάδα είναι απούσα από τη φετινή Γενική Συνέλευση», ο κ. Παπανδρέου περισσότερες πληροφορίες είπε: «Δυστυχώς η Ελλάδα είναι απούσα από πολλά πράγματα τα τελευταία χρόνια. Το γεγονός ότι εν μέσω της προεκλογικής περιόδου είμαστε εδώ, δείχνει κάτι».\nΟ κ. Παπανδρέου μετά τη συνεδρίαση παρέστη σε δεξίωση του Μπλι Κλίντον, με την ευκαιρία του ετήσιου συνεδρίου του οργανισμού του στη Νέα Υόρκη. Ο πρώην πρόεδρος των ΗΠΑ περισσότερες πληροφορίες ευχήθηκε καλή επιτυχία στον κ. Παπανδρέου για τις επικείμενες εκλογές και εξέφρασε την επιθυμία του να λάβει ξανά μέρος στο Συμπόσιο της Σύμης.\nΤο σκάνδαλο της κρατικής διαφήμισης - Mediasoup TV\nΕΛΛΑΣ ΕΚΛΟΓΕΣ 2009\nχιούμορ και πολιτική - εκλογές 2009 - 4 Οκτωβρίου 2009\nΣποτ για το debate των πολιτικών αρχηγών\nΑ. Τσίπρας : Προτάσεις για τους αγρότες\nΤη βεβαιότητα ότι «ο κόσμος του ΣΥΡΙΖΑ είναι συσπειρωμένος, αποφασισμένος και αισιόδοξος» και την ελπίδα ότι «θα πάμε καλά», εξέφρασε ο πρόεδρος του ΣΥΝ Α. Τσίπρας περισσότερες πληροφορίες μιλώντας σε συγκέντρωση στην Χαλκίδα.\nΓια το ΠΑΣΟΚ ο κ. Τσίπρας τόνισε ότι το πρόγραμμά του έχει τίτλο «Θα τα δούμε μετά». Θα τα δούμε μετά, που ο ψηφοφόρος θα έχει απομακρυνθεί από το ταμείο και κανένα λάθος δεν θα αναγνωρίζεται, είπε ο κ. Τσίπρας και πρόσθεσε ότι ήδη ο κ. Παπανδρέου περισσότερες πληροφορίες προετοιμάζει το έδαφος. Θα κάνει λέει καταγραφή, αντί της παλιάς απογραφής, θα δηλώσει ότι παρέλαβε καμένη γη. Και αυτό που θα δούμε μετά, θα είναι αυτό που είδαμε στην προηγούμενη εναλλαγή το 2004. Δηλαδή τίποτα. Η ίδια πολιτική από άλλα πρόσωπα. Αυτό έχουν να υποσχεθούν μόνο, τόνισε ο κ. Τσίπρας.\nΑναφερόμενος στο ΚΚΕ ο πρόεδρος του ΣΥΝ υπογράμμισε ότι η Αριστερά χρειάζεται την ενότητα και πρόσθεσε ότι «και η συντρόφισσα Παπαρήγα περισσότερες πληροφορίες που εχθές θυμήθηκε να καλέσει τους αγωνιστές της ριζοσπαστικής και ανανεωτικής αριστεράς να ψηφίσουν το κόμμα της, ξέχασε να πει ότι όλο το προηγούμενο διάστημα, το ΚΚΕ και το ΠΑΜΕ βάδιζε τον μοναχικό αδιέξοδο δρόμο του χωριστά από κάθε κοινωνικό κίνημα που δεν ελέγχει. Και θεωρούσε οποιονδήποτε δεν είναι δικός του, ως πράκτορα της αντίδρασης και δούρειο ίππο του νεοφιλελευθερισμού. Όχι σύντροφοι του ΚΚΕ. Η ενότητα είναι εδώ. Και είναι εδώ, ίσως κάποτε με δυσκολίες, αλλά προχωράει».\n«Δεν υποχωρούμε - δεν παραχωρούμε»\nΜήνυμα προς την Τουρκία περισσότερες πληροφορίες ότι «έχει υποχρέωση να σεβαστεί τη συμφωνία επανεισδοχής του 2001 για τους παράνομους μετανάστες, να ανταποκριθεί στο Ευρωπαϊκό Σύμφωνο Μετανάστευσης και Ασύλου και να πάψει να καλύπτει τους σύγχρονους δουλέμπορους», απεύθυνε ο πρωθυπουργός Κώστας Καραμανλής περισσότερες πληροφορίες, μιλώντας σε ανοιχτή συγκέντρωση στην πλατεία Ελευθερίας στην Αλεξανδρούπολη.\nΥπογράμμισε τις υποχρεώσεις της Τουρκίας στο Κυπριακό καλώντας την «να συμβάλει έμπρακτα σε μια λειτουργική και βιώσιμη λύση, στο πλαίσιο των αποφάσεων του ΟΗΕ», ενώ σε ό,τι αφορά την πορεία της Τουρκίας προς την Ευρώπη, τόνισε ότι «η πολιτική μας συμπυκνώνεται σε τέσσερις λέξεις: Πλήρης συμμόρφωση - πλήρης ένταξη.\n«Οι συμφωνίες αυτές εντάσσουν τη χώρα μας στον παγκόσμιο ενεργειακό χάρτη, συμβάλλουν στην αναβάθμιση των σχέσεών μας με τη Ρωσία περισσότερες πληροφορίες και τις γειτονικές χώρες και φέρνουν επενδύσεις, μόνιμα έσοδα, νέες θέσεις δουλειάς», πρόσθεσε και συμπλήρωσε πως «δύο από τις συμφωνίες αυτές είναι σημαντικές κατακτήσεις για τον Έβρο, ο αγωγός φυσικού αερίου Τουρκίας - Ελλάδας - Ιταλίας και ο πετρελαιαγωγός Μπουργκάς - Αλεξανδρούπολη.\nΑπευθυνόμενος προς τους πολίτες του Έβρου, ο πρωθυπουργός σημείωσε: «Για τον αγωγό αυτό, αναλάβαμε ενώπιών σας ρητές και ξεκάθαρες δεσμεύσεις: Πρώτον, ότι το έργο θα γίνει με τη συμμετοχή των Τοπικών Αρχών, των παραγωγικών και των κοινωνικών δυνάμεων της περιοχής. Δεύτερον, ότι θα κατασκευαστεί και θα λειτουργήσει με απόλυτο σεβασμό στο περιβάλλον. Τρίτον, ότι τα ετήσια έσοδα διέλευσης -περίπου 35 εκ. δολ. το χρόνο- θα μένουν, στο σύνολό τους, εδώ, στη Θράκη. Ένα μέρος τους θα πηγαίνει στους νομούς Ροδόπης και Ξάνθης. Τα περισσότερα όμως θα διατίθενται στο δικό σας νομό».\nΟ κ. Καραμανλής αναφερόμενος στους ισχυρισμούς, όπως είπε, του αρχηγού του ΠΑΣΟΚ για τη συμφωνία, «ότι, τάχα, κατοχυρώνει μόνο τα συμφέροντα της ρωσικής πλευράς», τους χαρακτήρισε «παντελώς αυθαίρετους» και πρόσθεσε ότι «η αμφισβήτηση βλάπτει την πολιτική, που βάζει πάνω απ'Α όλα το συμφέρον της Ελλάδας. Όποιοι και να ενοχλούνται. Γι'Α αυτό η στάση του αρχηγού του ΠΑΣΟΚ είναι ακατανόητη και χρωστάει σε όλους τους πολίτες καθαρές απαντήσεις».\nΣυνεχίζοντας την κριτική του κατά του κ. Παπανδρέου περισσότερες πληροφορίες, ο πρωθυπουργός είπε πως ο αρχηγός του ΠΑΣΟΚ υπόσχεται αυξήσεις μισθών για την κάλυψη του πληθωρισμού, οι οποίες με τον πληθωρισμό κάτω από το 1%, «σημαίνουν για τους χαμηλόμισθους 8 ευρώ το μήνα. Σημαίνει 100-150 ευρώ το χρόνο. Σημαίνει ότι ευνοημένοι θα είναι οι υψηλόμισθοι». Και συμπλήρωσε, «εμείς λέμε να μη δώσουμε, για ένα χρόνο, αύξηση στους υψηλόμισθους του Δημοσίου. Να δώσουμε όμως τριπλάσια απ'Α όσα λέει το ΠΑΣΟΚ στους χαμηλόμισθους και τους χαμηλοσυνταξιούχους. Αυτό δηλαδή που κάναμε και φέτος. Δώσαμε 500 ευρώ, αντί των 150, που προτείνει το ΠΑΣΟΚ».\nΓια την Παιδεία ανέφερε πως δημιουργήθηκε σχολή Παιδαγωγικής και Τεχνολογικής Εκπαίδευσης στις Σάππες, δρομολογήθηκε η δημιουργία ερευνητικών κέντρων, το Δημοκρίτειο Πανεπιστήμιο έγινε το τρίτο μεγαλύτερο πανεπιστήμιο της χώρας, με αυξημένη χρηματοδότηση και νέες κτιριακές υποδομές.\nΓια τη στήριξη της επιχειρηματικότητας και της απασχόλησης, σημείωσε ότι χρηματοδοτήθηκαν εκατοντάδες υποδομές και επιχειρήσεις με 160 εκ. ευρώ, δόθηκαν έκτακτες ενισχύσεις στους ανέργους και ολοκληρώθηκε το δίκτυο παροχής φυσικού αερίου.\nΕξάλλου, σε ότι αφορά στην προστασία του φυσικού πλούτου της Θράκης και την ενίσχυση του αγροτικού κόσμου, επισήμανε τα έργα ύδρευσης, αποχέτευσης και αντιπλημμυρικής προστασίας, το φράγμα του Ιασίου, τις διαδικασίες για την κατασκευή του φράγματος στον Ίασμο, τη μελέτη για την υπόγεια άρδευση της Ξάνθης από το Νέστο και το κλείσιμο ανεξέλεγκτων χωματερών.\nΑκόμη, σημείωσε την αυξημένη ενίσχυση των δήμων και των κοινοτήτων της Θράκης, από το Πρόγραμμα «ΘΗΣΕΑΣ» και τόνισε «αποδεικνύουμε, στην πράξη, ότι είμαστε κοντά στην περιφέρεια. Είμαστε δυναμικά παρόντες στη Θράκη».\nΟ κ. Καραμανλής κάλεσε τους πολίτες να αντισταθούν στη μεμψιμοιρία, να αποκρούσουν τη μοιρολατρία. «Πάρτε το μέλλον στα χέρια σας. Πάρτε τη νίκη της Νέας Δημοκρατίας στα χέρια σας. Με κινητοποίηση. Με συστράτευση. Με αγώνα. Με περηφάνεια για όσα μας ενώνουν. Σίγουροι ότι μπορούμε να τα καταφέρουμε», τόνισε.\nΤέλος, απευθυνόμενος στους κατοίκους του ακριτικού νομού έκανε λόγο για ισχυρό μήνυμα: «Από τον Έβρο, από εδώ που χτυπά η καρδιά της Ελλάδας, στέλνετε σ'Α ολόκληρη τη χώρα μήνυμα νίκης. Σας ευχαριστώ για τους αγώνες σας. Η εμπιστοσύνη σας είναι η μεγάλη μου δύναμη. Η μόνη μου δύναμη. Μπορούμε να κερδίσουμε. Και θα κερδίσουμε. Είναι στο χέρι μας. Αρκεί να δώσουμε τον αγώνα όπως εμείς ξέρουμε να τον δίνουμε».\nΤην ίδια ώρα, καλά κρατεί και η αντιπαράθεση μεταξύ Ρηγίλλης και Ιπποκράτους. Ο Γιώργος Κουμουτσάκος δημοσιοποίησε συνεντεύξεις του Γιώργου Παπανδρέου, ο οποίος ως υπουργός Εξωτερικών δήλωνε ότι «θα σύρει το κάρο της Τουρκίας στην Ευρωπαϊκή Ένωση» και ότι «εφ'Α όσον δεν επηρεάζονται τα σύνορά μας, δεν τον ενδιαφέρει εάν κάποιοι θα λέγονται Τούρκοι, Πομάκοι ή Βούλγαροι». Επιπλέον, υπενθύμισε τη θετική στάση του προέδρου του ΠΑΣΟΚ απέναντι στο σχέδιο Ανάν.\nΑπό την πλευρά του, ο Γιώργος Παπακωνσταντίνου έκανε λόγο για «τακτική του απελπισμένου», καθώς όλοι γνωρίζουν τη συνεισφορά του Γιώργου Παπανδρέου στα εθνικά θέματα. Επίσης, ο κ. Παπακωνσταντίνου έδωσε στη δημοσιότητα στοιχεία, σύμφωνα με τα οποία προεκλογικά έγιναν αυξήσεις σε επιδόματα ορισμένων υπαλλήλων του υπουργείου Αγροτικής Ανάπτυξης.\nEKLOGES ΕΚΛΟΓΕΣ 2009\nEKLOGES ΕΚΛΟΓΕΣ 2ΟΟ9 - ΒΙΝΤΕΟ ΠΡΟΕΚΛΟΓΙΚΑ - ΧΙΟΥΜΟΡ ΚΑΙ ΠΟΛΙΤΙΚΗ\nΓ. Καρατζαφέρης : Διμέτωπη επίθεση\nΟ Πρόεδρος του ΛΑ.Ο.Σ, θα επισκεφθεί σήμερα το ίδρυμα "Φάρος Τυφλών" στην Καλλιθέα. Την «τακτική» των δύο υποψήφιων πρωθυπουργών «να αποφύγουν συζήτηση σε σοβαρά θέματα, που απασχολούν τη χώρα», κατήγγειλε από την 'Αρτα, όπου μίλησε σε εκδήλωση του κόμματός του, ο πρόεδρος του ΛΑ.Ο.Σ, Γιώργος Καρατζαφέρης.\nΣε ό,τι αφορά την υπόθεση της Siemens, ιδιαίτερη αναφορά έκανε στις ανακριτικές αρχές της Γερμανίας, οι οποίες «αποκαλύπτουν ότι εκατό εκατομμύρια δόθηκαν σε πολιτικούς στην Ελλάδα». Για τα εθνικά θέματα, ο κ. Καρατζαφέρης υποστήριξε ότι «το Κυπριακό αφέθηκε στην τύχη του και οδήγησε σε λύση χειρότερη από εκείνη του σχεδίου Ανάν», ενώ -όπως είπε- η Τουρκία περισσότερες πληροφορίες αφέθηκε να «αλωνίζει» στο Αιγαίο, αναφέροντας χαρακτηριστικά πως «πολεμικό της πλοίο έφθασε μέχρι τη Ραφήνα».\nΓια την οικονομία, ο πρόεδρος του ΛΑ.Ο.Σ κατηγόρησε τον κ. Καραμανλή περισσότερες πληροφορίες για την πολιτική του, που «οδήγησε στο "στέγνωμα" της αγοράς» και τον κ. Παπανδρέου περισσότερες πληροφορίες για «τις υποσχέσεις και τα πολλά "θα" την προεκλογική περίοδο», στα οποία «πέρασε και το ρέκορ του παππού του».\nΣε ό,τι αφορά την εκλογή Προέδρου της Δημοκρατίας, επανέλαβε την πρόβλεψή του ότι «ο επόμενος Πρόεδρος θα είναι δεξιός», όσο κι αν ο ίδιος -όπως είπε- εύχεται να συνεχίσει ο κ. Παπούλιας περισσότερες πληροφορίες.\nΕτικέτες ΒΟΥΛΕΥΤΙΚΕΣ ΕΚΛΟΓΕΣ, ΒΟΥΛΕΥΤΙΚΕΣ ΕΚΛΟΓΕΣ 2009, ΛΑΟΣ\nΣε προεκλογική συγκέντρωση στην Νίκαια, στην πλατεία Κουμπάκη, θα μιλήσει το βράδυ η κ. Αλέκα Παπαρήγα περισσότερες πληροφορίες. Την ενίσχυση του ψηφοδελτίου του ΚΚΕ ζήτησε η γενική γραμματέας του κόμματος Αλέκα Παπαρήγα, σε ομιλία της στο Περιστέρι, λέγοντας χαρακτηριστικά ότι «την Κυριακή το βράδυ οι κεφαλαιοκράτες θα πρέπει να νιώθουν από ανατριχίλα μέχρι πανικό για την άνοδο του εκλογικού ποσοστού του ΚΚΕ».«Αυτό», είπε η κ. Παπαρήγα, «θα δώσει δύναμη και ελπίδα για την απόκρουση της βαρβαρότητας που έρχεται μετά τις εκλογές. Πρέπει να διαμορφωθεί ένα κίνημα που θα τρομοκρατήσει την κεφαλαιοκρατία».\nΙδιαίτερη αναφορά έκανε στην «αναπτέρωση της ελπίδας όταν διαμορφώθηκε ρεύμα αλλαγής το ‘63 -‘64, καθώς και μετά την πτώση της χούντας και ιδιαίτερα το 1981 και επισήμανε ότι τελικά αυτές οι ελπίδες διαψεύστηκαν διότι τίποτα από αυτά που υποσχέθηκε το ΠΑΣΟΚ ιδιαίτερα το ’81, δεν έγινε. Σήμερα δεν υπάρχει ίχνος πια ελπίδας. Υπάρχει η απογοήτευση, ο θυμός και η αγανάκτηση. Εργατικά στρώματα με μισή καρδιά πάνε να ψηφίσουν το ΠΑΣΟΚ όταν γνωρίζουν ότι η μόνη διαφορά ανάμεσα στη Νέα Δημοκρατία και το ΠΑΣΟΚ είναι η κούρσα στον ανταγωνισμό για την διακυβέρνηση, το ποιος θα προσφέρει καλύτερα σωσίβιο στο αστικό καπιταλιστικό σύστημα».\nΙδιαίτερη αναφορά έκανε και στο θέμα των ελληνοτουρκικών διαφορών και υπογράμμισε ότι «τα σύνορα της Ελλάδας είναι αδιαπραγμάτευτα». «Που ακούστηκε να πας στο δικαστήριο της Χάγης, που καθοδηγείται από τις ΗΠΑ περισσότερες πληροφορίες για τα σύνορά σου;» τόνισε, προσθέτοντας ότι «η αστική τάξη στην Τουρκία περισσότερες πληροφορίες ζητά το μεγαλύτερο μέρος του Αιγαίου και των χωρικών υδάτων της Κύπρου σαν ζωτικό χώρο για τα συμφέροντά της, διεκδικεί μεγαλύτερη ένταση λόγω των πετρελαίων και παλιές εστίες πολέμου μπορεί να αναζωπυρωθούν».\nΕκλογές 2009 - Προεκλογικά spots ΝΔ Νο 4\nΕκλογές 2009 - Προεκλογικά spots ΝΔ\nboyleytikes ekloges 2009 - ΒΟΥΛΕΥΤΙΚΕΣ ΕΚΛΟΓΕΣ 2009\nΤΟ ΝΤΙΜΠΕΙΤ ΣΕ 15''\nΕτικέτες ΒΟΥΛΕΥΤΙΚΕΣ ΕΚΛΟΓΕΣ 2009, ΝΕΑ ΔΗΜΟΚΡΑΤΙΑ, ΠΑΣΟΚ, ΧΙΟΥΜΟΡ ΚΑΙ ΠΟΛΙΤΙΚΗ, VIDEOS\nΟι άδειες για άσκηση του εκλογικού δικαιώματος\nΤις συνθήκες χορήγησης ειδικής άδειας απουσίας μετ'Α αποδοχών για την άσκηση του εκλογικού δικαιώματος στις βουλευτικές εκλογές της 4ης Οκτωβρίου προβλέπει η σχετική υπουργική απόφαση που υπεγράφη από την υφυπουργό Απασχόλησης Σοφία Καλαντζάκου.\nΌπως αναφέρεται, σε όλους τους εργαζόμενους που υπάγονται στον ιδιωτικό τομέα χορηγείται υποχρεωτικά ειδική άδεια, προκειμένου αυτοί να διευκολυνθούν στην άσκηση του εκλογικού τους δικαιώματος.\nΟι ημέρες άδειας καθορίζονται ως εξής :\n1. μισθωτοί με εξαήμερη εβδομαδιαία εργασία:\n- μία εργάσιμη ημέρα για απόσταση 100-200 χιλιόμετρα. - δύο εργάσιμες ημέρες για απόσταση 201-400 χιλιόμετρα - τρεις εργάσιμες ημέρες για απόσταση 401 χιλιομέτρων και πάνω, εφ'Α όσον μετακινηθούν εξ ολοκλήρου οδικώς με βάση υπεύθυνη δήλωσή τους\n- κατά περίπτωση εξετάζεται η περίπτωση εκλογέων που μεταβαίνουν σε νησιωτικές περιοχές, για τις οποίες δεν υπάρχει οδική πρόσβαση, ωστόσο η ειδική άδεια αυτών των περιπτώσεων δε μπορεί να υπερβεί τις τρεις εργάσιμες ημέρες\n2. Μισθωτοί με πενθήμερη εβδομαδιαία εργασία:\n- μία εργάσιμη ημέρα για απόσταση 200-400 χιλιόμετρα - δύο εργάσιμες ημέρες για απόσταση 401 χιλιόμετρα και πάνω, εφ'Α όσον η μετακίνησή τους γίνει εξ ολοκλήρου οδικώς με βάση υπεύθυνη δήλωσή τους\nΓια όσους μισθωτούς που μετακινούνται, σύμφωνα με τα προβλεπόμενα, και η 4η Οκτωβρίου είναι εργάσιμη ημέρα, αυτή θα θεωρείται ως ημέρα ειδικής άδειας μετ'Α αποδοχών. Σημειώνεται ότι η χορηγούμενη άδεια δεν συμψηφίζεται με την ετήσια άδεια μετ'Α αποδοχών.\nΟ Νάσος Αλευράς στον ΑΝΤ1 στις 18/09/2009\nΓιώργος Παπανδρέου:«Ψήφος στο ΠΑΣΟΚ για νέα πορεία»\nΑναφερόμενος στα ζητήματα περιβάλλοντος, ο κ. Παπανδρέου περισσότερες πληροφορίες προέταξε την πράσινη ανάπτυξη, ώστε να πάει η χώρα σε μια διαφορετική παραγωγική βάση με διαφορετική τεχνολογία και να μπορέσει να δημιουργήσει νέες δουλειές. Τόνισε επίσης ότι πρέπει να σταματήσει αυτό που χαρακτήρισε «κοινωνικό απαρτχάιντ», τη μεταφορά δηλαδή ρύπων στους πιο φτωχούς και αδύνατους, όπως γίνεται σήμερα στη δυτική Αττική.\nΑναφερόμενος ειδικότερα σε θέματα Χωροταξίας και Περιβάλλοντος είπε ότι χρειάζεται να υπάρξει άλλη αντίληψη που βάζει τέρμα στην ανάπτυξη του τσιμέντου και των δανείων και για τα νησιά είπε ότι θα καταργήσει το σχετικό νομοσχέδιο, διότι με αυτό δημιουργείται περισσότερο τσιμέντο και ξεπουλιούνται οι ακτές.\nΣχετικά, εξάλλου, με το θέμα των απορριμμάτων, ο κ. Παπανδρέου ανέφερε ότι, αν συνεχιστεί η σημερινή κατάσταση, σε δύο χρόνια τα σκουπίδια θα πνίξουν την Αθήνα.\nΑπαντώντας σε ερώτηση του πρωθυπουργού για το θέμα του Αχελώου, ο κ. Παπανδρέου ζήτησε από τον κ. Καραμανλή περισσότερες πληροφορίες να μην του βάζει στο στόμα λόγια που δεν είπε και, επανερχόμενος, τόνισε πως η θέση του είναι για επαναξιολόγηση του θέματος του συνόλου των υδάτινων πόρων της χώρας και όχι η κατάργηση του έργου του Αχελώου, προσθέτοντας ότι οι ανάγκες του Θεσσαλικού κάμπου σε υδροδότηση πρέπει οπωσδήποτε να καλυφθούν.\nΣχετικά με τα εθνικά θέματα, ο κ. Παπανδρέου, αναφερόμενος στο θέμα των Σκοπίων, τόνισε ότι ο ίδιος στήριξε τον κ. Καραμανλή, θέτοντας την εθνική κόκκινη γραμμή και σε αυτή θα κινηθεί και ως πρωθυπουργός. Ο πρόεδρος του ΠΑΣΟΚ εξέφρασε τη διαφωνία του σχετικά με τους χειρισμούς της κυβέρνησης στα θέματα των ελληνοτουρκικών σχέσεων, τονίζοντας ότι ο κ. Καραμανλής έχασε στην πράξη ιστορικές ευκαιρίες, προκειμένου να αξιολογηθεί και η στάση της γειτονικής χώρας απέναντι στην Ελλάδα και αυτό, όπως είπε, το έκανε δύο φορές.\nΚαταλόγισε επίσης στην κυβέρνηση διπλή στάση αναφορικά με το θέμα της υφαλοκρηπίδας και καταλόγισε στον πρωθυπουργό ότι, ενώ θα μπορούσε να βάλει βέτο στην Ευρωπαϊκή Ένωση, δεν το έκανε. Ο ίδιος, όπως ανέφερε, θα ζητήσει, αν εκλεγεί πρωθυπουργός, να υπάρξει τον Δεκέμβριο σοβαρή αξιολόγηση της Τουρκίας, τονίζοντας χαρακτηριστικά ότι «δεν θα καταθέσω τα όπλα».\nΔήλωσε επίσης με έμφαση ότι θεωρεί απαράδεκτη τη στάση της Τουρκίας με τις συνεχείς παραβάσεις του εθνικού εναέριου χώρου, τονίζοντας ότι ως πρωθυπουργός δεν πρόκειται να ανεχθεί αυτή τη στάση.\nΈντονη ήταν η αντίδραση του κ. Παπανδρέου σε όσα του καταλόγισε ο κ. Καραμανλής αναφορικά με τη στάση του ίδιου και του ΠΑΣΟΚ στο Κυπριακό. «Λέτε ψέματα», είπε στον κ. Καραμανλή και πρόσθεσε ότι ήταν το ΠΑΣΟΚ που έβαλε την Κύπρο στην Ευρωπαϊκή Ένωση, διασφαλίζοντας στους Κυπρίους το δικαίωμα να αποφασίσουν το μέλλον τους. Καταλόγισε στον κ. Καραμανλή διπλή στάση αναφορικά με το σχέδιο Ανάν, όταν ο ίδιος ψήφισε «ναι» στο Ευρωπαϊκό Συμβούλιο, ενώ στελέχη της κυβέρνησής του τάσσονταν κατά του σχεδίου.\n«Το σχέδιο Ανάν έχει πεθάνει», τόνισε ο κ. Παπανδρέου και πρόσθεσε ότι ο ίδιος θα παλέψει με τον κ. Χριστόφια για μια λύση, η οποία θα στηρίζεται στις αποφάσεις του ΟΗΕ και το ευρωπαϊκό κεκτημένο.\n«Στόχος μας στην εξωτερική πολιτική, τόνισε ο κ. Παπανδρέου, είναι να αποκτήσει η Ελλάδα κύρος και ισχύ διαπραγμάτευσης, όπως είχε παλαιότερα, ώστε να έχει φωνή και να μπορέσει να προωθήσει τα συμφέροντά της και να επιλύσει τα μεγάλα της εθνικά θέματα». Και πρόσθεσε ότι ο ίδιος θα είναι μπροστάρης στον αγώνα της Ελλάδας για να επανέλθει η χώρα στο διεθνές προσκήνιο.\nΠριν την τηλεοπτική αναμέτρηση, εισερχόμενος στο Ραδιομέγαρο της ΕΡΤ, ο κ. Παπανδρέου δήλωσε πως «το δίλημμα είναι ξεκάθαρο σήμερα. Είναι, κατά πόσο θέλουμε να συνεχίσουμε μια ακόμα τετραετία ενός τέλματος αδιαφάνειας, πελατειακής σπατάλης, αδιεξόδου και αποτυχίας. Ή αν επιτέλους, θέλουμε να έχουμε μια κυβέρνηση, που είναι έτοιμη να νοικοκυρέψει αυτόν τον τόπο, να βάλει τάξη, να μπορέσει να δώσει το αίσθημα της δικαιοσύνης και να δώσει ένεση στην οικονομία για μια άλλη αναπτυξιακή πολιτική. Να αξιοποιήσει όλο το ανθρώπινο δυναμικό, που σήμερα αισθάνεσαι ότι βρίσκεται πράγματι σε τέλμα. Αυτό είναι το δίλημμα και είμαι σίγουρος, ότι ο Ελληνικός λαός, στις 4 του Οκτώβρη, θα επιλέξει μια νέα πορεία για τη χώρα».\nΕξερχόμενος του Ραδιομεγάρου, δήλωσε πως «το δίλημμα είναι ξεκάθαρο: Ή συνεχίζουμε σε αυτόν τον κατήφορο της παρακμής, ή ξεκινάμε μια νέα πορεία, στις 4 του Οκτώβρη, που θα κάνει τον Ελληνικό λαό περήφανο για τη χώρα μας. Είναι στα χέρια του Ελληνικού λαού τώρα η απόφαση».\nΤαξίδι-αστραπή στη Νέα Υόρκη για τη Γενική Συνέλευση του ΟΗΕ\nΑργά το απόγευμα της Τετάρτης αναμένεται να φθάσει στη Νέα Υόρκη ο πρόεδρος του ΠΑΣΟΚ, προκειμένου να παρευρεθεί στη Γενική Συνέλευση των Ηνωμένων Εθνών στην έδρα του ΟΗΕ και με την ιδιότητα του προέδρου της Σοσιαλιστικής Διεθνούς.\nΟ κ. Παπανδρέου θα μεταβεί αμέσως μετά την άφιξή του στην έδρα του Οργανισμού, όπου θα βρίσκονται πρόεδροι, πρωθυπουργοί, υπουργοί Εξωτερικών αντιπρόσωποι 192 κρατών-μελών. Θα μιλήσει και θα προεδρεύσει συνεδρίασης του προεδρείου της Σοσιαλιστικής Διεθνούς, ενώ πρόκειται να έχει συνομιλίες με ξένους ηγέτες και επικεφαλής αντιπροσωπειών.\nΗ αναχώρηση του Γιώργου Παπανδρέου στην Ελλάδα είναι προγραμματισμένη για το βράδυ της ίδιας ημέρας.\nΕτικέτες ΒΟΥΛΕΥΤΙΚΕΣ ΕΚΛΟΓΕΣ, ΒΟΥΛΕΥΤΙΚΕΣ ΕΚΛΟΓΕΣ 2009, ΠΑΣΟΚ, ΠΟΛΙΤΙΚΗ\nΗ οικονομία σταθερά στο επίκεντρο της προεκλογικής...\nΔηλώσεις που ξεχώρισαν από την τηλεοπτική αντιπαρά...\nSPOT EKLOGES // ΣΠΟΤ ΕΚΛΟΓΕΣ 07 - Η ΝΔ ΑΛΛΑΖΕΙ ΜΟΝ...\nΓ. Παπανδρέου: 'Αλλάξτε τον τρόπο διακυβέρνησης το...\nΤο σκάνδαλο της κρατικής διαφήμισης - Mediasoup TV...\nΚεφαλαιοποίηση κερδών από το ντιμπέιτ επιχειρούν Ν...\nΓιώργος Παπανδρέου:«Ψήφος στο ΠΑΣΟΚ για νέα πορεία...